text:
1 juli 1863…………1 juli 2014 Derecho riba rekonosementu, rekonsiliashon I reparashon
original Papiamento
(English translation below)
Fecha konmemorando abolishon di esklabitud riba Boneiru I e otro islanan di Antias kolonisa dor di Hulanda den Caribe.
Na Oropa for di den siglo 13 I 14, sklabitud, laga hende traha trabao forsa sin pago I sin libertad, no tabata legal mas pa ley I a bira un derecho humano. E paisnan Oropeo a disidi di deklara pa ley Afrikanonan hasi katibo den nan kolonianan komo “no-hende”, “no-humano”, I komo “obheto o poseshon” I ku e status legal aki komo “no-hende” I “obheto o poseshon” a hasi pa medio ley e negoshi di hendenan Afrikano legal.
Hulanda a bira e pais mas poderoso I eksitoso den e negoshi di hende o katibu na mundu I e islanan di Antias Hulandes kolonisa den Caribe, inkluyendo Boneiru tabata forma e parti strategiko di e komersio di katibu di Hulanda.
Hulanda ta un di e ultimo paisnan na mundu ku bou di preshon internashonal a disidi di stop ku praktika legal di komersio di hende, sklabitud I pose hende komo poseshon, komo katibu. Na augustus 1862 a traha e ley pa abolishon di sklabitud, I a pase, pero riba reklamo I inisisti di donjonan di katibu ku nan ke warda te despues di kosecha pa libera nan katibunan, gobiernu a duna e donjonan di katibu nan gustu I e ley a bin den ehekushon riba prome di juli 1863.
Gobiernu a paga treshen florin na donjonan pa kada katibu pa bira liber, sea homber, muhe I mucha.Tambe e gobiernu a duna e donjonan di katibu e posibilidat legal pa tene e katibunan pa ley liber bao di nan kustodia i kontrat pa un termino di tres asta te ku dies anja mas, I asina a alarga sklabitud ahinda mas den forma administrativo.
E fecha 1 juli 1863 ta kuminsa e proseso di emansipashon di nos pueblo Boneriano komo un kolonia Hulandes. Emansipashon ta e hecho o proseso pa ta liber di restikshonan, poder, subordinashon, influensianan dominante, sea legal, sosial o politiko I pa tin bo derecho propio.
Basa riba e ley universal I derecho humano ku tur hende ta nase igual den dignidat I derechonan, e hendenan liber lo mester tin, i ku tur hende o katibu ku a bira liber lo mester tin e mesun derecho pa kuminsa un bida nobo igual, un start nobo igual, “level playing field”.
Esaki a keda un ilushon te ku dia di awe pasobra nos isla ku tabata sub-desaroya pa e motibu di kolonialismo a wordu marka dor di e paisnan ku a kolonisa nos, Hulanda, I ta un persepshon asepta te ku awe, ku nos no ta kapas pa eherse un gobiernu bon, I ta marka ku korupshon I tambe ku retrasonan kultural I sosial.
E kolonisado, Hulanda, a eherse tambe un manipulashon kolonial di e mente di esnan kolonisa ku a laga raskonan I sikatrisnan kasi permanente atras te ku awe, i ku un gran parti di esnan ku a ser kolonisa I nan desendientenan ta kere te ku awe, ku ta normal I natural ku nan ta wordu kolonisa o goberna dor di e nashon kolonisador, Hulanda,I ku ta normal I natural ku nan isla o pais ta pa sirba interes di e pais ku a kolonisa nan, Hulanda, I ku ta normal I natural ku nan mes no tin e inteligensia, ni boluntad I kapasidat pa disidi I dirigi nan propio destino.
Asina e pais kolonisador, Hulanda, a krea I mantene un posishon di poder geo-politiko te ku awe I a soru pa strukturalmente stagna, boicotia, I sabotia e proseso di emansipashon, desaroyo I kreamentu di esnan kolonisa nan mes nashon I tene nan dependiente di un o otro manera sea politiko o sosial-ekonomiko pa hasi kasi imposibel pa awe nan por realisa nan propio desaroyo I kresementu ekonomiko.
Konmemorando e fecha di abolishon di sklabitud, ta nos obligashon komo desedientenan, I pa respet pa nos antepasadonan di refleha riba e tragedia humano di nos diaspora ku pa ley a wordu duna e status di “no-humano” pa asina usa nan komo “obheto” pa negoshi i komersio pa ekonomia I enrikese nos kolonisador, Hulanda su posishon i su pueblo. I nos ta konstata ku e promesa I ley di derecho humano, nos emansipashon komo hende I pueblo, pa ta liber di subordinashon, restrikshonan, poder, influesianan dominante, sea legal, politiko, sosial o ekonomiko ku ta obligashon I responsabilidat di Hulanda pa juda I sostene nos den e proseso ey, no a kana su kaminda manera promete I nos sigur komo desendientenan tin derecho riba rekonosementu, rekonsiliashon I reparashon di e danjo hasi na nos antepasadonan I humanidat i te ahinda nos ta bibando e ilushon di “igualdat I libertat” ku Hulanda mes a promete I a bai di akuerdo ku ne despues di a wordu libera di e holocausto di segunda guerra mundial pa respeta e leynan aki pa por promove pas I felisidat pa nos tur.
1 July 1863…….1 July 2014 Right to recognition,
reconciliation and reparation
July 1st, commemorating abolition of slavery on
Bonaire and the other islands of the Antilles colonized by Holland in the
Caribbean.
In Europe since the 13th and 14th
century, slavery, to force people to work without payment and without freedom
was not legal anymore by law and has become a human right. The European
countries has decided to declare Africans which were made slaves in their
colonies as “non-human” and “object or possession” and with this legal status
as ‘non-humans” and ‘object or possession” has made by law the commerce of
African people legal.
Holland has become the most powerful and successful country
in the world in the business trade of humans and the Dutch Antillean islands,
including Bonaire formed a strategic part of the commerce of slaves by Holland.
Holland as one of last countries in the world under
international pressure has decided to stop the practice of trade of humans,
slavery and to possess humans as possession, as slave. In august 1862 the law
was made to abolish slavery, but on complaints and persistence of the
slave-owners to wait with the execution of law till after the harvest period to
free their slaves, the government has sympathized with the wish of the
slave-owners and the law has come into execution on July 1, 1863.
The government paid three hundred guilders to the
slave-owners for the freedom of every slave, man, woman or child. Further the
government gave the slave-owners the legal possibility to keep the free slaves
by law under their custody by contract for a period of three up to ten years
more, so extending slavery even more in an administrative form.
On July 1, 1863 initiated the emancipation process of our
Bonerian people as colony of Holland. Emancipation is the fact or process to be
free of restrictions, power, and subordination, dominating influence, being
legal, social or political and to have your own right.
Based on the universal law and human right that all human
are born equal in dignity and rights, that free humans has, and that everyone
or slaves that has became free has the same right to start a new life equal, a
equal new start, a level playing field.
This remained an illusion up to now in view of the fact that
our island which was sub-developed because of colonialism and has been marked
by the country which has colonized us, Holland, and that it is a accepted
perception up to now, that we are not capable of good government, marked with
corruption and lagging behind culturally and socially.
The colonizer, Holland, has instilled colonial manipulation
of the mind of the colonized people which
left behind scars almost permanent up to now, and that a great part of
the colonized ones and their descendants believe up to now, that it is normal
and natural that they are colonized and governed by the colonizing nation,
Holland, and that it is normal and natural that their island or country is to
serve interest of the nation which colonize them, Holland, and that it is normal
and natural that themselves do not have the intelligence, or willingness or
capacity to decide and rule their own destiny.
Thru this method the colonizer, Holland, has created and
maintain a position of geo-political power up to now and structurally stagnate,
boycott and sabotage the process of emancipation, development and building of
their own nation of the colonized people and kept them dependant in one way or other,
politically or social-economically to make almost impossible for them now to
realize their own development and economic growth.
Commemorating the abolition of slavery, is our obligation as
descendants, and for respect to our ancestors, to reflect on this human tragedy
of our Diaspora that by law has been given the status of “non-human” to make it
possible to use them as “objects” for trade and commerce for the economy and
enrichment of our colonizer, Holland for their economic wealth and their people.
And we can establish that the promise and human right laws
of emancipation as human and nation, to be free of subordination, restrictions,
power, dominating influences, being legal, political, social or economical that
is the obligation and responsibility of Holland to help and support us in this
process, has not evolve as was promised and us as descendants for sure has the
right on recognition, reconciliation and reparations of the harm brought upon
our ancestors and to humanity.
And up to now we are living the illusion of “equality and
freedom” that Holland their selves has promised and has agreed upon after being
liberated from second world war holocaust, to respect these laws in order to
promote peace and happiness for all of us.


c: text/html

text:
E aña aki pa di tres bes, Centro di Bario Noord lo celebra nos fiesta nacional cu nos actividad Fiesta Arubiano cu cada biaha ta un exito rotundo. Riba e dia aki nos lo entrega tambe pa di tres bes un premio na un persona of grupo cu a traha boluntariamente pa e pueblo di Noord, esta Premio meneer Ovito Tromp.
Na 2016 directiva di CBN a dicidi pa introduci un premio pa duna reconocimento na baluartenan di e bario di Noord cu pa varios aña na un manera of otro a aporta grandemente na nos dushi bario. No solamente nos ta reconoce e echo cu ta importante pa duna balor na nan trabou awo cu nan ta na bida, pero tambe nos ta di opinion cu un premio asina por forma incentiva pa e generacion nobo por haya e smaak pa tambe aporta na nan bario. Mas cu claro cu na momento cu a bay duna nomber na e premio en cuestion directiva den su totalidad unanimamente a dicidi di duna honor na nos presidente meneer Ovito Tromp d.f.m. Ta un echo cu meneer Ovito Tromp tabata un boluntario di curason cu a laga un trayectoria largo di logro, trabou- y esfuersonan cu te dia di awe e bario di Noord ta gosa di nan. Den corto: un ehempel pa sigui.
E premio ta dirigi pa duna reconocimento na baluartenan di e bario di Noord cu den pasado of awo ta/a realisa prestacionnan particular pa y den comunidad. E trabounan realisa mester ta di nivel boluntario y por ta riba diferente tereno contal e meta ta dirigi ariba desaroyo general di e bario di Noord y su habitantenan. Na 2016 sr. Chua Faro a ricibi e Premio Meneer Ovito Tromp y aña pasa srs. Julian Eli Pers (awe d.f.m.) y Isnardo Faro. Personanan cu pa añanan largo a y te ainda ta aporta grandemente na nan dushi Districto di Noord.
Si ta desea di nomina un persona pa Premio Meneer Ovito Tromp por pasa laga un carta acompaña pa e cv di e persona en cuestion. Por haci esaki te dia 9 di maart 2018. Mester entrega e nominacion den un envelop cera dirigi na Comishon Premio meneer Ovito Tromp na Chikitin Bin Bin na CBN durante ora di trabou entre 7:30 am y 2:00pm of di diamars pa diabierna di 6:30 pm te cu 10:30 pm na Centro di Bario Noord mes serco nos beheerder sr. Pedro Henriquez.
Directiva di CBN a apunta un comishon cu independientemente ta bay evalua tur sugerencia ricibi y a base di criterianan stipula lo escoge e persona/grupo cu lo ricibi e Premio meneer Ovito Tromp 2018.
Di awor caba Directiva di CBN ta invita pueblo henter pa pasa celebra Dia di Himno y Bandera serca nos na CBN.
Centro di Bario Noord lo otorga e di 3 Premio
E aña aki pa di tres bes, Centro di Bario Noord lo celebra nos fiesta nacional cu nos actividad Fiesta Arubiano cu cada biaha ta un exito rotundo. Riba e dia aki nos lo entrega tambe pa di tres bes un premio na un persona of grupo cu a traha boluntariamente pa e pueblo di Noord, esta Premio meneer Ovito Tromp.

robotstxt: allowed

filter: keep


text:
Eskudo di Kòrsou
Símbolonan di pasado, presente i futuro Riba nos Eskudo tin un korona i mei mei di e Eskudo mes tin un eskudo mas chikitu.
E eskudo chikitu ta kòrá. Un faha pretu vertikal ku tres krus di San Andres koló blou, ta parti’é den dos parti igual. E Korona di oro riba e Eskudo i e barku riba laman ta rekordá nos e union históriko ku e riku i poderoso Amsterdam. Den Siglo di Oro e siudat aki tabata dominá henter mundu di komèrsio i konsekuentemente tambe negoshi di plaka den siglo 18. Pa medio di su influensha dominante den “West-Indische Compagnie”, Amsterdam tabata kontrolá nabegashon transatlántiko i asina tambe komèrsio di produktonan kolonial ku paisnan merikanu, usando haf di Kòrsou komo sentro di komèrsio prinsipal.
Tabata Maximiliano di Oustria (emperador di e asina yamá “Heilige Roomse Rijk der Duitse Natie”, na kual Ulanda tabata pertenesé den e tempu ei) kende a regalá Amsterdam e korona di oro riba su eskudo di tres krus. E tempu ei, 1489, Maximiliano di Austria tabata okupá e puesto di regente tambe pa su yu hòmber Philips de Schone, Heer der Nederlanden.
Ku e regalu aki Maximiliano di Oustria a demostrá e gran nifikashon finansiero-ekonómiko ku Amsterdam tabatin pa e dinastia ku tabata na mando i su simpatia speshal pa e siudat aki. E mesun relashon aki tambe tabata eksistí entre haf di Amsterdam i haf di Kòrsou. Awendia e Korona ta indiká e union di nos pueblo ku Kas Oraño i Reino Ulandes. Un liña vertikal ta parti e Eskudo den dos parti igual. E banda na man robes di e Eskudo, ku e barku riba laman blou, ta simbolisá e importansha grandi di laman i nabegashon pa Kòrsou den pasado, presente i futuro. Den pasado, nos desaroyo tabata satisfaktorio. Nos antepasádonan a bini Kòrsou ku barku for di tur parti di mundu, aunke no tur ora boluntariamente. Trahando duru –sea obligá òf nò –nan a laga un isla ku prosperidat atras. E koló blou riba e Eskudo ta simbolisá tambe fieldat: fieldat na tradishonnan ku ta enserá puntualidat, sinseridat, ingeniosidat, produktividat i espesialmente amor pa nos tera natal Kòrsou.
Na banda drechi di e eskudo tin un palu kargá di laraha. Solamente si nos praktiká tur e tradishonnan ku e banda robes ta mustra nos ariba, e palu lo sigui karga fruta na abundansha. Asina e suela di Kòrsou lo sigui produsí frutanan riku, loke ta simbolisá pa e koló bèrdè ku tin den e parti drechi di e Eskudo. E ora ei tambe nos a pone Korona riba obra di nos antepasádonan. Nos yunan na grandi lo kontinuá nos trabou pa asina nos dushi Kòrsou keda pa hopi aña mas un isla bendishoná, kaminda nos tur por biba bon. [1]


text:
ORANJESTAD - Diasabra 14 di april, a tuma luga e competencia di Arte di Palabra ABC na Cas di Cultura. Un cantidad di 36 hoben di scolnan secundario entre Bonaire, Corsou y Aruba a presenta cu no mas cu 41 obra di poesia y cuenta cortico.
Arte di Palabra ta un proyecto di Departamento di Cultura Aruba bou auspicio di Ministerio Cultura, cu a inicia na Corsou 19 aña pasa. Na aña 2000 Jong Bonaire tabata scoge hoben y bay participa na Corsou. Despues na 2006 Bonaire a cuminsa cu su competencia. Na aña 2009 Aruba tambe a uni cu e bunita proyecto aki y na unda cu ganadornan di cada isla ta bay Corsou pa e competencia final di ABC.
Pa prome biaha Aruba ta organiza e competencia final ABC p’asina celebra Arte di Palabra Aruba su di 10 edicion.
Despues di un dia largo cu presentacion di e.o. entregamento di Tapushi Literario na baluartenan di teatro di Aruba (Mascaruba y Muchila Creativo), Bonaire (Bonaire Youth Outreach Foundation), Corsou (Grupo teatral Thalia) y presentacion di “The Popcorn Dancers”, a finaliza e anochi cu e siguiente resultado;
Categoria A: Poesia Existente klas 1-2 Scol Obra
1. Nadjelly Sumter di SGB Liseo, Bonaire titula ‘Papiamentu’
2. Emmanuel Cathalina di Stella Maris College, Corsou titula ‘Poder di un hóben’
3. Maria Luisa Troncon di SGB Liseo, Bonaire titula‘Mi Arte’
Categoria B: Poesia Original klas 1-2 Scol Obra
1. Jordan Martis di Gouv. Lauffer VSBO, Corsou titula ‘Fundeshi di nos rais’
2. Randiyon Eleonora di SKAIH, Corsou titula ‘Bo meres'e’
3. Juriella Josephia di SGB Liseo, Bonaire titula ‘Luna mi luna’
Categoria D: Cuenta Existente klas 1-2 Scol Obra
1. Derickson Ellensburg di Joseph Civilis VSBO, Corsou titula ‘Jeanna mi dushi’
2. Nadjelly Sumter di SGB Liseo, Bonaire titula ‘Esta un bòmbòshi’
3. Kyrsha Petrocci diSKAIH, Corsou titula ‘Jorge e hòmber pichiri’
Categoria E: Cuenta Original klas 1-2 Scol Obra
1. Ruveiñsca Estachia diJoseph Civilis VSBO, Corsou titula ‘Mi ta inosente’
2. Maria Piternella di Ceque College, Aruba titula ‘Mi soño a bira realidad’
3. Shantal Marin di John Wesley College, Aruba titula ‘Un Vakantie cu Anita lo no lubida nunca’
Categoria C: Poesia Original klas 3-6 Scol Obra
1. Gyandro Marselia diMIL, Corsou titula ‘Arte’
2. Brooke Shields Goedgedrag di MIL, Corsou titula
‘Demoñonan di skuridad’
3. Lyndon Leito di SGB VMBO, Bonaire titula ‘Un pausa permanente’
Categoria F: Cuenta original klas 3-6 Scol Obra
1. Sendion Balentin di SGB Liseo, Bonaire titula ‘E yaya’
2. Gyandro Marselia diMIL, Corsou titula ‘E boto di Moi’
3. Kimberly Vasquez di SGB MBO, Bonaire titula ‘E bèrdat konfesá na porta di San Pedro’ .
E evento aki a ser organisa den cuadro di 40 aniversario di servicio cultural na Aruba, 15 aña oficialisacion di Papiamento riba Aña di Papiamento y e di 10 edicion di Arte di Palabra na Aruba.
ORANJESTAD - E Feria di Papiamento e fin di siman aki na Fort Zoutman y Plaza Padu tabata bon bishita y masha varia cu actividad pa tanto mucha como adulto; e weganan di mucha, e charla- y lesnan, e cinenan, e contamento di cuenta y declamacion, musica, presentacion di buki. E feria tabata netamente pa nos celebra e rikesa di nos idioma y cu realmente nos idioma Papiamento ta presente y bon ancra den nos comunidad. Sin duda un actividad cu merece pa haya tur sosten y atencion, pa sigui hacie y asina inculca e
ORANJESTAD - Jorge Celedon y Anacaona ta entre e artistanan cu lo presenta den e di 12 edicion di Caribbean Sea Jazz Festival 2018. E festival e aña aki lo tuma lugar riba diabierna 21 y diasabra 22 di september 2018 na Renaissance Festival Plaza.
ORANJESTAD – E conocido ciudadano Frans Antonio Croes a cumpli e bunita edad di 100 aña diahuebs. E ta tata di entre otro e popular maestra di musica Maybelline Arends Croes y deportista Sandra Croes. Frans a celebra e dia di ayera den compania di su yiunan, nietonan y bisanieto nan hungando domino y pasando ratonan hopi alegre. Frans cu su 100 aña ta bon bon na tino, te cu e ta core auto ainda, hunga su wega di domino y toca guitara. Manera su un di su yiunan a bisa ‘papa ta full bij, full gezond!’. Frans ta stuur bay misa of supermercado ora cu e mester di algo, y cu su edad respeta, esey no ta un problema. Semper e la traha duro, y usando e lema di semper ‘keda move, pensa positivo y mas cu tur no ‘cry over spilled milk’.


text:
Kolegio Chaya Willems a pinta barínan di sushi pa área di rekreashon Marie Pampoen
...Riba inisiativa di CTB...
WILLEMSTAD- 13 di yüli 2017 - For di 2015 Ofisina di Turismo di Kòrsou (CTB) ta enkargá ku supervishon die proyekto di desaroyo di e área di rekreashon Marie Pampoen. E proyekto aki ta enserá ku ta desaroyá henter e área di e playa di Marie Pampoen for di e pir te ku e kancha deportivo, hasiendo e área mas atraktivo pa nos hendenan lokal pero tambe nos bishitantenan.
Riba inisiativa di CTB a invitá muchanan di Kolegio Chaya Willems pa pinta ocho barí di heru bou di guia di dos artista lokal, Ariadne Faries i Morgaine Paris. E meta prinsipal di e proyekto tabata pa instalá barínan di shushi na e parti wèst di e área di rekreashon na Marie Pampoen, pero tambe na mes momentu pa involukrá komunidat den desaroyo di e área i pa krea konsiensia riba arte i kreatividat ekspresivo, spesialmente bou di hóbennan di Marie Pampoen. E resultado di e proyekto aki ta realmente kolorido i e barínan di shushi por keda atmirá i usá for di awor na e parti wèst di e área di rekreashon Marie Pampoen. Tur material, inkluyendo e barínan i tambe konsumo pa e muchanan tabata na enkargo di CTB ku ta manehá e fondonan ku gobièrnu a pone disponibel pa desaroyo di e área.
Ta pidi koperashon di komunidat di Kòrsou pa yuda tene e área di rekreashon Marie Pampoen limpi pa nos mes i nos bishitantenan for di eksterior.


text:
ORANJESTAD – Jiandido Tromp y Ray-Patrick Didder ambos ta bati nan prome homerun di temporada ariba e mesun anochi. Jiandido Tromp firma cu e ekipo di Philadelphia Phillies ta connecta su prome homerun cu e ekipo di AA di Fightin Phils den di dos inning unda nan ta tuma ventaha 3-1 y nan ta gana cu score di 9-7 contra e ekipo di Fisher Cats.
Ray-Patrick Didder ta hunto cu e ekipo di Florida Fire Frogs den Advanced A di Atlanta Braves tambe ta connecta su prome bataso di cuater skina pa asina yuda su ekipo gana cu score di 4-0.


text:
Bo por tin wowo cora pa motibo di un infeccion causa pa bacteria of pa virus. Esaki yama conhuntivitis (wowitis). E parti paden di e klep di wowo ta cora e ora ey y e cora ey ta plama su mes riba e blanco di wowo. Wowo cora y/of cu ta kishiki por wordo causa tambe pa hipersensibilidad, manera pa polen (di yerba, mota y palo y keintura di polen (hay-fever)). Tambe bo por haya wowo cora si cualke obheto of material straño cay den e wowo.
Wakmento den e rayonan di welder of uzamento di un lampi di rayo ultraviolet sin proteha e wowonan ta peligroso (conhuntivitis / wowitis acti-nico). Un inflamacion di wowo den profundidad di e wowo tambe por ocasiona wowo cora y dolor.
CERCA MUCHA
Wowo inflama ta presenta hopi biaha hunto cu verkoud. E malestar mayoria di biaha ta inofensivo y ta disparce di mes. E inflamacion ta masha superficial. Si e wowo ta saca hopi mekemeke, anto esaki por indica riba un infeccion door di bacteria.
CUIDO PROPIO:
LOKE BO MES POR HACI
Si bo bay bou di un lampi di rayo ultraviolet, semper bo mester bisti un bril di proteccion. Si cualke material cu ta pica cay den bo wowo, anto mesora bo mester laba bo wowo cu un gran cantidad di awa y djey bay Poli (Prome Auxilio) mesora. Si bo ta supone cu tin algo den bo wowo, semper bo por purba sac'e cu awa.
CERCA MUCHA
Limpia e wowonan cu awa herbi cu a fria of cu caneblum. Hopi biaha e cabey di wowo ta pega riba otro. Kita e mekemeke poco poco cu un pida catuna muha. Bo por limpia e parti paden di e klep di wowo di abou trankilamente cu un catuna muha. Trek e klep di wowo un tiki abou y pasa e catuna for di e band'i pafo pa e nanishi. Hamas uza catuna seco den e wowo, pasobra ta keda drachi di e catuna den e wowo. Semper uza un pida catuna muha of un gasa.
TUMA CONTACTO CU BO DOKTER DI CAS
- Si bo ta supone cu ta hipersen-sibilidad ta ocasiona e iritacion.
- Si tin mekemeke ta sali for di e wowo.
CERCA MUCHA
- Si e cora y e segregacion dura mas di dos dia.
TUMA CONTACTO CU BO DOKTER DI CAS INMEDIATAMENTE
- Si bo ta kere cu bo tin un obheto den bo wowo cu bo mes no por laba saca afo.
- Si bo tin dolor den bo wowo of si bo tin conhuntivitis/wowitis actinico.
CERCA MUCHA
- Si e wowo ta asina cora cu bo no por mira e blanco di wowo mas.


text:
ORANJESTAD – Dia 25 di Januari ta tuma lugar e Betico Croes Memorial Day Run organisa pa iBISA cu ta sali dilanti di Sportshall na Santa Cruz. Lo tin dos ruta un di 6km y esun di 10km. Ambos ta keda un challenge pa e coredornan pa motibo di e subidanan y bahadanan den e area di Santa Cruz.
Apesar di e ruta basta pisa mester bisa cu e Betico Croes Memorial Day Run ta uno hopi popular y ta spera un multitud grandi cu lo participa na e careda aki. Invitacion ta keda pa tur coredo inscribi na iBISA.
Inscripcion ta tuma lugar na iBISA tur dia te cu 4or di atardi. Asina ta inscribi pa bo no keda afo.


text: Diadomingo pa mas o menos 1 or di marduga patruya policial pasando den Edisonstraat a capta 3 homber sinta pafo di un cas y un di nan a lanta ora a wak polis y tabata tin un tas den su man. E homber a tira esaki paden di un cas. Di biaha e oficialnan a pidi permiso na e doño di cas pa drnta paden wak si ta topa cu e tas cu e homber a sconde. E oficialnan a logra haya e tas y den dje un arma di candela carga. Na e sitio a detene e homber D.P di nacionalidad Dominicano y a hibe warda di Polis. E arma di candela a keda tuma den beslag.


text:
E anja aki pa di 6 anja consecutivo Kiwanis Club of Young Professionals Aruba ta presenta e projecto di ‘Christmas-In-A-Box’. Cu ayudo grandi di e pueblo di Aruba hunto cu diferente comerciante nan ta hasi posibel e entrega di basket na diferente famia di menos recurso den nos comunidad.
‘Christmas-In-A-Box’Box a cuminsa como un projecto chikito na unda cu tabata entrega 40 famia di menos recurso un basket cu diferente producto di primera necesidad. Segun aña nan a transcuri e cantidad di basket nan aki tambe a bin ta crece . Cu e crecemento di e cantidad di basket nan ta duna e oportunidad tambe pa yuda mas di nos muchanan y nan famia nan den necesidad den nos comunidad.
Pa di seis anja consecutivo esaki no lo ta diferente pa anja 2017. Miembro nan di KYPA hunto cu e mucha nan di K-Kids di Princes Amalia Basisschool lo ta colectando diferente comestibles, cos di hunga y tambe donacion nan effectivo na Superfood Plaza. E dia nan cu KYPA y K-Kids lo ta na Super Food ta diasabra 25 di november, diadomingo 26 di november, diasabra 2 di December y diadomingo 3 di December.
Un invitacion ta bai na pueblo di Aruba en general hunto cu tur e comerciante nan pa yuda contribui na e projecto di ‘Christmas-In-A-Box’. E por ta un producto cu ta por ehempel cuminda di bleki, aros, lechi, hariña, spam, soseishi, producto nan sanitario of locual ta desea. Un simpel acto di generosidad ta acumula y bira grandi na e momento cu hasi entrega di e basket nan aki na e famia nan den menos recurso di nos comunidad.
KYPA hunto cu K-Kids ta recorda bo pa pasa Superfood Plaza diasabra 25 di november, diadomingo 26 di november, diasabra 2 di december  y diadomingo 3 di december. Diasabra nan ta entre 10’or di mainta pa 3’or di atardi y diadomingo nan lo ta entre 10’or di mainta te cu 2’or di atardi  pa asina bo por hasi bo donacion. Ban yuda KYPA sigui yuda y duna bek na nos comunidad durante e fin di anja aki.


text:
E emishon di dióksido di suafel (SO2) di luna pasá tabata apsurdo atrobe. E habitantenan bou di huma ta blo demostrá ku nan a harta kaba. P’esei SMOC a risibí un avalancha di yamada di persona prekupá. E prekupashon akí di hende bou di huma ta hustu, asina e promé midimentunan ta mustra. Na altura di Beth Chaim anto Kas Chikitu a surpasá e normanan di World Health Organization (WHO) pa ku SO2 masha hopi biaha (promedio pa 10 minút = 500 ug/m3; promedio pa 24 ora = 20 ug/m3). E situashon manera deskribí ta peka kontra e Deklarashon Universal di Derechonan Humano (art. 25) i e Tratado Internashonal tokante derechonan di mucha (art. 24 i 29). Wak abou.
Comments Off on Ougùstùs 2017: emishon di dióksido di suafel ta apsurdo |


text:
Kralendijk - Kolegio Ehekutivo a para konstrukshon di transbordo di sushi na Rincon temporalmente despues ku kehonan a drenta enkuanto e konstrukshon dor di Selibon NV na entrada di Rincon.
E kehonanan ta riba e lokashon di e transbordo di sushi, e habitantenan di Rincon a reklamá e echo ku nan no tabata tin partísipe den skohementu di e sitio. Ta pa e motibu aki Kolegio Ehekutivo a duna enkargo na e departamentu di Planifikashon i Desaroyo, pa buska e posibilidat pa un otro lokashon pa e transbordo di sushi.
Selibon den kuadro di implementashon di e Maneho di medio ambiente di gobièrnu di Entidat Públiko di Boneiru, a haña un tereno i un aprobashon di konstrukshon na e sitio na entrada di Rincon. Un plenchi di sushi ta un fasilidat kaminda ta entregá sushi den un forma surtí òf separá. Aki lo por trese sushi di kura, heru bieu, frishidèr i otro artefaktonan di kas, sushi di konstrukshon, glas, plèstik etc etc. Mester asentuá ku aki NO por trese kadaver di animal.
Pa esaki Selibon n.v. tin un servisio separá. Tur dia Selibon n.v. lo kohe e sushinan for di e plench’i sushi aki hiba Kuskus. Esaki ta un manera mas efisiente i barata pa atendé ku sushi en general kompará ku e forma tradishonal.


text:
Bon Biní
Un kordial bonbiní i danki pa bo bishita virtual na Parlamento di Kòrsou.
Mediante e wèpsait aki nos Pueblo di Kòrsou i tur otro hende tin akseso na informashon di Parlamento. E wèpsait ta duna bo e oportunidat pa tuma nota kon Parlamento di Kòrsou ta funshoná i kua ta e aktividatnan parlamentario ku ta tuma lugá.
Parlamento di Kòrsou ta representá henter Pueblo di Kòrsou. Parlamento ta e órgano mas haltu den nos sistema polítiko i ta konsistí di 21 miembro skohé den elekshon liber i demokrátiko. Pues, Parlamento ta Pueblo su kas kaminda siudadanonan por komuniká den tur libertat ku su 21 representantenan i huntu ehersé e influensha nesesario riba maneho i akshon di Gobièrnu di Kòrsou. Parlamentarionan tei pa sirbi, esta skucha i kumpli ku nesesidatnan di Pueblo p'asina kontribuí na realisashon di un mihó kalidat di bida pa tur siudadano di Kòrsou.
Ta p'esei ta masha importante pa bo sigui e trabounan parlamentario djaserka i duna bo opinion riba tur asuntu ku Parlamento ta atendé. Si bo tin pregunta òf sugerensia òf simplemente ke tuma kontakto ku Parlamento di Kòrsou bo por hasi esei, pa medio di e boton "Kontakto" na e bara mas ariba. Nos tei pa sirbi!


text:
Despues di un pousa kòrtiku pa kue poko rosea, mi ta bolbe sigui ku e blòg, notisianan i entrevistanan tokante Karnaval riba Kòrsou. E fiesta ta sigui! Promé ku tur kos, mi ke ku e blòg akí gustosamente yama danki i ekspresá mi atmirashon pa e organisashon, tur institutonan enbolbí, e gruponan di Karnaval, e artistanan kreativo i tur hende ku a hasi e Marcha 2016 un evenementu realmente bunita i grandioso! Tabata un ambiente total!
E aña’ki tabata pa mi tambe èkstra speshal. Harmá ku un karchi di prensa, kámara di saka portrèt i un bòter di awa, mi tabata manera un mucha den e tienda di kos dushi meimei di tur luho i pompa di e Marcha. Emoshonante i leuk tabata e muchanan di Marcha di mucha. Reinanan chikitu saludando manera ta esei so nan a hasi semper, muchanan di chikí te grandi, den trahenan kolorido, huntu ku nan guianan entusiasmá, manera bailarinan (kasi) perfekto pasando kasi dos ora largu. I laga mi tambe elogiá en grande e kantantenan tin biaha hopi hóben i músikonan ku a presentá bibu den e marcha i a trese hopi ambiente. Super!
Un bishita na e masahista di deporte después di e marcha di mucha tabata nesesario tambe pa kalentá pa e parada di hóben ku a sigui algún dia despues. Danki Dios mi pianan tabata atrobe up-and –running, pasó esta un energia!!! Esta un shou i prestashon tremendo di e tinernan di Kòrsou. E públiko a bira loko loko di e parada tremendo i kolorido akí. Smashing!!
I manera nos hulandesnan ta bisa, a bini e chèri mes mes riba e bolo grandi; E Marcha Grandi i e Marcha di Despedida. Kòrsou a ofresé pa kuater ora largu su tarheta di bishita di mas kolorido, bailando, kada grupo di karnaval mesun bunita i original, e tumba mayoría di biaha en bibu for di e sistema di zonido. Artistanan invitá konosí, hendenan festehando kant’i kaminda, awèl, lo mi bisa un biaha mas den un solo palabra: Un lokura!
Tabata un honor komo blòger i fotográfo ta pará entre e hendenan di e marcha pa sinti, mira i tende (ok, pero naturalmente ku dòpinan di orea J) kon bibu bibu Karnaval ta aki. Mi no tabatin wowo sufisiente pasó kada paso ku mi dal por resultá den un potrèt bunita i pasó mi kier a wak tambe kada trahe detayadamente un ratu sin lèns di kamára mi dilanti!
Nos ta kontinuá ku nos blòg pa tene bo informá i pa sera bo konosí ku e mundo úniko akí. Un aplouso pa e hendenan ku ta tras di evenementu di mas grandi i úniko na Kòrsou. Keda pendiente!!
Un danki speshal pa Curaçao Carnival Organisation, Reynard Fransisca!
Potrèt ta riba página di FB DiValiZia Magazine


text:
ORANJESTAD – E evento di triathlon mas grandi cu Aruba por a conoce, Challenge Aruba tawata un challenge den diferente forma. Atletanan a challenge nan mes den e deporte di triathlon mientras cu e organizadornan a challenge pais Aruba pa por carga un evento asina den e area turistico y hopi trafica di pais Aruba.
Diadomingo mainta e momento tan spera a jega ora cu e athletnan a sali y competi den varios evento di Challenge Aruba. Ganadornan absoluto di e evento a keda den persona di Per Bittner di Alemania, un di e top atletanan di Alemania den triathlon y na varios occasion a sa di jega den e top di e competencia di Iron Man.
Na di dos lugar a keda Davide Giardini di Italia, un hoben cu tawata un atleta di e deporte di Windsurfing y hasta a biba na Boneiro pero desde 2013 ta un di a top triatleta na Estados Unidos. Na di tres lugar a keda Rodrigo Gonzalez di Mexico.
Pa locual ta e damasnan, e prome lugar a keda pa Yvonne van Vlerken di Austria. Na di dos lugar Lindsey Corbin di Estados Unidos y na varios occasion a sa di ta den top di Iron Man y na di tres lugar Mirjam Weerd di Hulanda.
Nos di Sports Zone Aruba ta super orguyoso di mira hopi di nos atletanan di Aruba cu a tuma e challenge pa participa den e evento internacional.
Potretnan ta riba nos facebook page Sports Zone Aruba.
Siguientemente e resultadonan completo di Challenge Aruba 2016:


text:
Diamars mainta a tuma luga e segundo parti di e apertura oficial di e conferencia Aruba Meets Europe (AME) 2018, esaki na Hyatt Regency Resort. Minister Presidente di Aruba, su excelencia Evelyna Wever-Croes a hiba palabra di bonbini na esnan presente. Presente tabata tambe, despues di a efectua e prome parti di apertura dialuna anochi, Minister di Turismo – Salubridad Publico y Deporte su excelencia Danguillaume Oduber. Presidente di Comite di Turismo di Parlamento Setty Christiaans-Yarzagaray y otro Miembronan di Parlamento tambe a asisti na e apertura, conhuntamente cu participantenan y invitadonan kende a presencia presentacionnan interesante di e oradornan, entre otro CEO di A.T.A. Ronella Tjin Asjoe-Croes – CMO di AHATA Jim Hepple – CEO di AAA James Fazio – CMO di A.T.A. Sanju Luidens-Daryanani y Area Director di A.T.A. pa Europa Tirso Tromp.
Tawatin interes grandi di e participantenan internacional como tambe esnan local pa loke e mercado Europeo ta trece y loke ta e plannan pa futuro.
Minister Presidente di Aruba a subraya e importancia cu Turismo tin pa Aruba, indicando cu esaki ta representa 86.5% di contribucion na Aruba su GDP y 87% di contribucion na empleo total di Aruba. Tambe a gradici tur socio pa nan compromiso pa cu Aruba, su turismo y su comunidad.
Ronella Tjin Asjoe-Croes a ilustra e importancia di Europa pa Aruba den cifras. A indica entre otro cu Europa ta un mercado stabil pa Aruba representando a base consistente 8% di Aruba su total di bishitante ‘stay-over’. A comparti cu esaki a subi cu 5% na 2017 y cu pa prome’ kwartaal di 2018 e mercado Europeo a subi cu 6%. A sigui bisa cu locual ta haci bishita di e Europeo interesante, pues di e mas di 90 mil bishitante, ta e hecho cu e averahe di estadia ta uno mas largo (11 anochi) cu ta permiti e bishitantenan pa laga mas atras den nos economia.
A subraya pa medio di presentacionnan con imperativo ta pa semper tuma e dinamismo di turismo na cuenta. Na A.T.A. trendnan global di e biahero/biahe ta wordo monitorea continuamente pa cu su impacto riba e industria di turismo.
Hecho ta cu turismo ta sigui briya como un di e streyanan mas fuerte den un mundo mundial insigur. Pa tal motibo, hunto nos mester ta prepara y tuma accion pa salbaguardia e desaroyo sostenibel di e industria aki.
Manera ya ta conoci caba, Oficina di Turismo su compromiso ta pa fomenta un desaroyo turistico sostenibel cu ta na beneficio di e comunidad di Aruba, su bishitantenan y socionan di turismo.
Sr. Hepple a comparti desaroyonan clave den e sector hotelero y otronan, cu esnan presente. Mientras cu Sr. Fazio a pasa den e proyecto di aeropuerto, esta ‘Beatrix 2030’.
Sanju Luidens-Daryanani hunto cu Tirso Tromp a elabora riba un campaña nobo pa Aruba cu lo lansa den e di tres kwartaal di e aña aki. E campaña ta pone e hende di Aruba central y ta conta locual Aruba ta significa y ofrece pa medio di e personahenan aki den nos comunidad.
Riba e potretnan por mira e oradornan como tambe invitado y participantenan durante e apertura oficial di AME 2018.


text:
E di 7 edishon di CNSJF promové na Sürnam
WILLEMSTAD- 5 di yüli 2016 - Den preparashon pa e di 7 edishon di Curaçao North Sea Jazz Festival (CNSJF), CTB huntu ku e tim di promoshon di CNSJF a bishitá Sürnam, na unda un biaha mas e reakshon pa e festival tabata inmenso. Durante di e dianan di promoshon a presentá e artistanan di e aña aki na prensa, agentenan di biahe i algun invitado spesial. Na yegada di e delegashon na Sürnam ya kaba prensa a publiká potrèt riba retnan sosial i ku gran entusiasmo tabata pendiente pa e anochi di informashon.
Huntu ku Fundashon Bon Intenshon (FBI), CTB ta sigui hasi esfuerso pa posishoná e festival komo un evento ku bo mester bishitá aki na Kòrsou. A hasi bishita na diferente medionan di komunikashon entre nan radio i televishon. Nos elegante Miss Kòrsou 2015, srta. Kanisha Sluis a kompañá e delegashon di CTB i FBI riba e bishita promoshonal na Sürnam. A organisá un seshon di Meet & Greet ku a konta ku partisipashon di 150 persona konsistiendo di diferente miembro di prensa, agente di biahe, operador di tour, representantenan di aerolíneanan i otro invitadonan. E evento a tuma lugá na Don Julio’s Bar Bistro. Aki a presentá den un ambiente musikal e artistanan pa e di 7 edishon ofisialmente. Esnan presente a risibí kòktelnan trahá ku Curaçao Liqueur i algun pasapalu krioyo. Tambe, a rifa 4 pakete pa e festival. Dos miembro di prensa a gana kada un 1 pakete, miéntras ku durante di e evento di lansamentu tambe 2 bishitante a gana pakete kompletu pa eksperensiá CNSJF 2016.
E aña aki un biaha mas ta konta ku artistanan di taya, manera Juan Luis Guerra, Kassav, Lenny Kravitz, Tom Jones, J. Balvin, Chris Brown i diferente artista mas. E festival sigur lo atraé bishitantenan for di region Karibe i Latino Amérika. Mayoria di e bishitantenan aki ta yega 2 pa 3 dia promé ku e evento pa asina por disfrutá di nos pais. Pa e bishita promoshonal na Sürnam, CTB a konta ku partisipashon di City Suites Curaçao, Papagayo Hotel & Resort i Scooby Tours. Anualmente Sürnam ta entre e tres paisnan ku ta pèrkurá pa mas tantu bishitante durante di e dianan di CNSJF.


text:
Hues lo confirma 25 aña di prison exigi pa Fiscal?
ORANJESTAD (AAN): Mañan mainta Corte den Promer Instancia lo dicta sentencia den e lamentable caso di asalto arma na Wayaca, caminda a tira mata e dama Chines Shasha. Tratamento di e caso a tuma lugar na Maart 2018 caminda a scucha Fiscal exigi 25 aña di prison pa e dos sospechosonan esta e Boneireano J.P.E. y e Chines P.F. E sospechoso J.P.E. ta esun cu a tira Shasha mata. Durante tratamento di e caso el a bisa cu ta P.F. a bin cu e plan.
Dia 16 di Maart 2018, Hues a duna un sentencia intermedio caminda el a habri investigacion pa haya mas claridad. Hues a scucha e tata di e sospechoso Chines y tambe a scucha J.P.E. como testigo. Esaki a sosode luna pasa caminda J.P.E. a basha abou riba P.F.
TATA A GAÑA
Fiscal den Corte a bisa Hues cu despues di a scucha e tata di P.F., e ta conclui cu e tata a gaña. Fiscal ta haya cu e tata S.F. a gaña den Corte cu lo tin un bon relacion di famia, siendo cu en realidad no ta asina. Fiscal a mustra cu e chick di P.F. y e ruman homber grandi di P.F. a bisa cu tin problema familiar.
BASHA ABAO
Hues a puntra J.E. kico e ta pensa riba e defensa di P.F. cu ta bisa cu P.F. tin placa y no tin problema financiero. J.E. a bisa Hues cu P.F. tabatin mester di placa. El a bisa cu P.F. kier a divorcia di su señora y laga un cas na Morgenster pa su ex señora y yiu biba aden y e lo keda biba na Pivia Park. Segun J.E., P.F. a conoce un dama, pero e dama aki no por bay biba cerca dje hunto cu su mayornan. P.F. lo mester busca un otro lugar di biba. El a bisa cu P.F. mester di cen pa varios cos. Un parti di placa lo tabata pa paga impuesto di container cu a bestel. Gran parti di e placa lo tabata pa P.F. haya su mesun bida.
Segun J.E., el a compronde di P.F. cu e victima lo tabatin 10 mil florin y cu lo tin un safe cu placa. J.E. a bisa Hues cu P.F. no a bis’e cuanto placa tin den e safe.
Hues a mustra cu Fiscal a presenta informacion nobo. Algun dia despues di e atraco, a haya den camber un caha di placa cu 10 mil florin, diferente holoshi hopi caro entre otro Rolex. Tras di cortina den e camber a haya 60 mil florin. Segun J.E. e no a mira nada di esakinan pasobra e no a haya chens di busca. Loke el a haya den dos cartera tabata mas o menos 1000 florin.
INVESTIGACION
Hues a bisa cu for di investigacionnan cu Fiscal a haci ta mustra cu no tin placanan ta drenta y sali manera normal sa mira di negoshinan cu ta bay bon. Na opinion di Hues, esaki ta mustra cu e negoshi no ta bay bon. Hues a remarca cu tin cosnan hopi straño. Remarcabel ta cu ta deposita placa cash y mesun dia e placa ta wordo transferi pa otro cuenta. Huez a señala cu pa luna ta 9 transaccion so ta sosode.


text:
Kralendijk - Binti sinku aña pasa sra. Esther Anthony Mercera a inisiá su karera na gobièrnu di Boneiru komo trahadó doméstiko.
Esther a kuminsá traha na Rincon na ofisina di dòkter Van de Heide, despues la pasa pa dòkter Castro pa un temporada pa despues pa kuerpo di bombero stashoná na Rincon.
Aktualmente sra. Mercera ta ehersé su trabou diariamente na ofisina ouksiliar di Entidat Públiko na Rincon.
Sr. Fernando Hughes hefe di servisio fasilitario di kua sra. Mercera ta resorta a trese dilanti ku sra. Mercera ta un trahadó ehemplar ku ta yega su trabou ku un animo tur dia di nobo.
Rolanda Hellburg Makaai diputado di asuntunan fasilitario a felisitá sra. Mercera i su famia i koleganan presente, i na nòmber di gobièrnu di Boneiru a hasi entrega di e sertifikado di rekonosementu i e ènvelòp ku kontenido na sra. Esther Mercera.
Sra. Esther ku su kolega nan


text:
MFK: STOP DI GAÑA – SRA. ANA-MARIA PAULETTA (PAR)
MFK ta lamentá aktuashon di lider di Frakshon di PAR
ta siguí fomentá ‘fake news’ riba medionan sosial ku ya a bira kustumber pa partido PAR
Miéntras tantu ku tin asina tantu kos ta bayendo robes awe den Gobernashon di PAR, lider di Frakshon di PAR ta dediká huntu ku un otro Parlamentario di su frakshon konstantemente na fomentá notisianan falsu den direkshon di MFK.
Den e último 2 siman nan un Minister di PAR a opta pa tira falta di 985 mil florin ku a disparsé ora nan komo Gobièrnu Antiano ku signatura di PAR a manda sèn di Pueblo pa un organisashon kaminda un prominente di nan mes partido a manehá e fondonan robes i esaki nunka a wòrdu usa pa instalá e yerba artifisial riba e vèlt di Barber aya na Banda Abou.
Pa desviá for di e echo di e sèn aki ku a disparsé dor di e tesorero di PAR den sentro Barber, awor sra. Ana-Maria Pauletta lider di Frakshon di PAR mes a desesperá i kuminsá tira santu den wowo di pueblo gañando riba nos lider Gerrit Schotte. Sra. Ana-Maria Pauletta a bai gaña riba su Facebook (https://www.facebook.com/profile.php?id=835619529) awor anochi, un lider di un Frakshon ku ta guia mayoria den Gobernashon di Kòrsou aworey a publiká ku Schotte a bai morto di defuntu presidente Chavez dor di laga hasi manera e tabata Promé Minister di Kòrsou usando pasport Diplomátiko. Loga sra. Ana-Maria Pauletta no ta ni na altura ku den kaso babel a duna Gerrit Schotte ‘vrijspraak’ riba e historia ‘fake’ ku OM i PAR i partido PAIS a fomentá na aña 2013 bin ariba.
Repudiabel e komportashon amatùr di Lider di Frakshon di PAR den Parlamento di Kòrsou ku ta esnan ku awe ta gobernando Kòrsou.
Kòrsou, 6 di Mart 2018
MOVEMENTU FUTURO KORSOU


text:
SOAB huntu ku Marnix Cas Cora VSBO ta organisá riba djaluna
5 Febrüari 2018 su jump in tradishonal. E Jump In ta start 8’or di
anochi i ta kaba 12’or di anochi.
E tema e aña aki ta: “Ban Baka”.
E evento ta tuma lugá riba e patio patras na SOAB na Scharlooweg 174.
Músika ta na enkargo di ERA i DREAMS.
Rei /Reina di Tumba 2018 tambe lo ta presente pa deleitanos ku su tumba ganadó.
Karchi di entrada ta kosta 65 florin (ta inkluí un Vèst, asesorio, 5 drinks i 2 snèk).
Karchinan ya ta optenibel na bali di SOAB durante di siman di 09:00 – 12:00 i di 14:00 – 17:00 i tambe serka alumnonan di Marnix College VSBO. Esaki te kaminda tin na stòk!
Pa mas informashon por yama na 466-9000.


text:
KRALENDIJK - Riba djárason 9 di mei a drenta keho di ladronisia for di un kamber di un akomodashon turístiko situá na Kaya Noruega.
Notisianan di polis di djaweps 29 di mart te ku djamars 3 di aprel 2018
KRALENDIJK - Riba djaweps 29 di mart un aksidente a tuma lugá riba Kaya Shoshori. Un outo ku tres okupante a dal den un palu di koriente.
Komunikado di Kuerpo Polisial Hulanda Karibense
KRALENDIJK - Durante e marcha di karnaval di mucha polis a nota na diferente instante ku no a respetá e kaminda será. Na diferente punto suidadanonan lo mester a hala e barikada / sinta ku a hasi uso di dje pa sera e ruta di karnaval.
Notisianan di polis di djaluna 19 di februari 2018 te ku djaweps 22 di februari 2018
KRALENDIJK - Riba djaluna 19 di febrüari a drenta keho di ladronisia di dos bòtr’i gas for di krèsh situá na Kaya Maria Carmen Hellmund-Boom.
Notisianan di polis di djabièrnè 12 di yanüari te ku djaluna 15 di yanüari 2018
Kralendijk - Riba djabièrnè 12 di yanüari alrededor di 5.45 or di atardi a risibí notifikashon di kandela na un kas situá riba Kaya Korona. No ta konosí ainda na unda e kandela aki a surgi. E kas a kima paden kompletu. I no ta habitabel mas.
Notisianan di polis di djaluna 19 di februari 2018 te ku djaweps 22 di februari 2018
KRALENDIJK - Riba djaluna 19 di febrüari a drenta keho di ladronisia di dos bòtr’i gas for di krèsh situá na Kaya Maria Carmen Hellmund-Boom.
Notisianan di polis di djabièrnè 5 di yanüari te ku djaluna 8 di yanüari 2018
Kralendijk - Riba djabièrnè 5 di yanüari 2018 a drenta denunsia di un ladronisia na kaminda turístiko, kaminda deskonosínan a bai ku pertenensia for di un outo stashoná, e outo aki no tabata na lòk.
Notisianan di polis di djaweps promé di febrüari te ku djaluna 5 di febrüari 2018
KRALENDIJK - Riba djaweps promé di febrüari a detené un hòmber di inisialnan C.L.H., nasé riba 7 di desèmber 1995, na warda di polis situá na Kaya Libertador Simon Bolivar en konekshon ku maltrato.
Notisianan di polis di djamars 02 di yanüari te ku djaweps 04 di yanüari 2018
Kralendijk - Riba djamars 2 di yanüari sentral di polis a risibí notifikashon di kandela den un mondi den besindario di e bario Mexico. E patruya ku a bai na e sitio na yegada a konstatá ku ta un outo i algun sushi tabata na kandela. Brantwer a bin na e sitio i paga e kandela.
Notisianan di polis di djaluna 29 di yanüari 2018 i djaweps promé di febrüari 2018
Kralendijk - Riba djaweps promé di febrüari 2018, alrededor di 4or di mainta, polis a risibí notifikashon di un atrako ku violensia na un kas den e bario di Belnem. Aki 2 sospechoso a drenta den e kas i a eksigí sèn.
Kontrol di tráfiko i arma di kandela falsu konfiská.
Kralendijk - Riba djárason 22 di novèmber den oranan di atardi tabatin kontrol di tráfiko riba Kaya Internashonal. Durante di e kontrol aki a kontrolá 55 vehíkulo i total a parti 20 but pa vários infrakshon.


text:
Nos titularnan di Notisia Bon FM (22 mei 2018)
Awe PDVSA/Bopec ta kuminsa transfer kombustibel den tanki di ContourGlobal Bonaire.
Den 7 aña entrada di belasting di Boneiru, Sint Eustatius i Saba a bira tres biaha mas tantu.
Lo tuma pasonan mas serio pa kobra eks-studiantenan ku debe Fineb.
Tin un plan di emergensia pa Boneiru si e kantidat di migrante for di Venezuela oumenta.
Abraham, kroniek van een politieke dynastie ta un buki tokante e historia di politika di Boneiru.
Nos titularnan di Notisia Bon FM (21 mei 2018)
Gezaghebber ta konta ku partidonan ta kumpli ku desishon di korte den kaso di beslag riba Bopec.
E situashon politiko aktual por peligra gobernashon di Boneiru, segun Arthur Sealy.
Pueblo di Venezuela a reeligi presidente Nicolas Maduro.
Ainda tin trabou pa hasi pa yega na mas apresio pa nos museonan.
Skol di aviashon ta honra mekanikonan di avion dia 24 di mei.
Nos titularnan di Notisia Bon FM (19 mei 2018)
Korte ta kita e beslagnan pone pa ConocoPhillips, te asina leu ku esaki ta nesesario pa suministra kombustibel i koriente.
Gezaghebber ta kontaku partidonan lo kumpli ku desishon di korte.
Korte di apelashon a asepta petishon di Rachyt Saragoza pa hala su apelashon aden.
No por responsabilisa 58.5 mion euro di gastunan di ZVK di 2016.
Entidat Publiko Boneiru ta bai introdusi un sistema nobo di registra dokumentonan.
Nos titularnan di Notisia Bon FM (18 mei 2018)
Gezaghebber ta siguiendo e situashon na Bopec pa evita kui e ta bira un situashon di desorden publiko i insiguridat.
Tweede Kamer a hasi yamada riba Knops i Ben Oleana pa stop di diskuti i yega na akuerdo pa traha kas sosial.
Situashon finansiero di 5 isla karibe hulandes ta preukupante.
Segun Elvis Tjin Asjoe, Robby Beukenboom ta radikalisando ku su ekspreshonnan anti-Hulanda.
Aspirantenan di kuerpo di bombero a pasa keurmentu pa nombramentu ku eksito.
Nos titularnan di Notisia Bon FM (17 mei 2018)
PDVSA ta nenga di kopera pa yega na un solushon pa loke ta trata e kombustibel pa Contour Global.
Algemen Rekenkamer a konstata defisiensia grandi den e seguridat di informashon riba netwerk di RCN.
Unkobon ta haña ku a bira tempu ap hasi uso di posibilidatnan duradero i pagabel pa produkshon di koriente.
Eerste Kamer ke risibi e raport tokante e minimo ku mester pa biba na Hulanda Karibense prome ku prome di yuli.
Djadumingu tin e di 4 edishon di My Guardian Group Walk and Run.
Nos titularnan di Notisia Bon FM (16 mei 2018)
Gobiernu di Hulanda ta den e fase final pa duna un konseho kon pa atende ku entrega di emergensia di kombustibel.
Segun sekretario di estado Knops, FCB no a kumpli ku palabrashonnan hasi.
Kolegio Rayo di solo awe tabatin apertura ofisial di su edifisio renoba.
Stinapa a presenta su manual di e programa di Junior Rangers.
Pa Fundashon Nawati e selebrashon di dia di Boneiru mester tuma luga na Nort di Saliña e aña aki.
Nos titularnan di Notisia Bon FM (15 mei 2018)
Sekretario di estado Knops ke pa e konsekuensianan negativo di e beslag riba PDVSA ta limita.
Awe ta selebra dia di famia.
St. Maarten no ta kla ainda pa e temporada di orkan nobo, segun prome minister Rutte.
For di awe Stichting Openbaar Onderwijs tin un direktor nobo.
Segun Eric Soleana, mester bai traha riba e hende.
Nos titularnan di Notisia Bon FM (14 mei 2018)
Curoil ta garantisa produktonan petrolero pa Boneiru.
E tereno laboral a konose diferente desaroyo positivo e siman tras di lomba, segun Usibo.
Stichting Openbaar Onderwijs ta garantisa bon enseñansa pa alumnonan di su skolnan.
Migalla Cicilia a risibi e Florence Nightingale Award di Fundashon Mariadal.
Un grupo di 7 persona ta partisipa na konferensha internashonal di kaleidoscoop.


text:
Djabièrnè 8 di sèptèmber último JCI Creative Leaders in Curaçao (JCI CLIC) huntu ku JCI
United Citizens of Curaçao (JCI UC) a organisá un tremendo Luncheon kaminda tur presente tabatin e honor di por a eksperensiá Minister di Desaroyo Ekonómiko Dr. I.S. (Steven) Martina komo oradó prinsipal.
Sin duda algun tin di bisa ku e kolaborashon entre JCI CLIC i JCI UC tabata un éksito rotundo. E meta di e Luncheon tabata pa duna un seshon di motivashon na e merkado laboral pa empoderá trahadó i kompania. Di e forma aki stimulá i mehorá prestashon i produktividat di e trahadó ku ta e motor di tur kompania. Pues tabata dushi pa mira ku hopi empleado di diferente kompania a forma parti di e evento. Remarkabel ta e hecho ku hopi di e partisipantenan ta profeshonalnan yòn den diferente area di profeshon ku ambishon pa mira nos pais desaroyá di tal forma ku nos por resaltá den e era digital ku nos ta aden na e momentu aki.
Durante di e evento e oudiensa a presensia diferente spich di entre otro Guido Rojer jr. (Presidente di JCI CLIC 2017), Nashantara Römer (Presidente di JCI UC 2017) i tambe di nos Minister di Desaroyo Ekonómiko Dr. I.S. (Steven) Martina. E tópiko a konsentrá riba e pregunta ‘Curaçao as a smart nation – what can we expect?’. Mientras ku tur persona presente a saboria un sukulento kuminda di Renaissance Curaçao Resort & Casino nan a risibí diferente punto balioso ku kada un por implementá komo trahadó i siudadano pa garantisá un desaroyo satisfaktorio di nos pida baranka. Junior Chamber International (JCI) ta konosí komo un organisashon ku ta para pa desaroyo di É lider i tambe krea impakto positivo i duradero den nos komunidat. Pues pueblo di Kòrsou sigur por sigui konta ku mas evento di e diferente organisashon lokal di JCI ku e meta pa kontruibí na desaroyo di e ser
humano i tambe nos komunidat en general.


text:
A traha mas di 4 ora pa saca mas di 30 boei cu liña for di lama
ORANJESTAD(AAN)– Ayera mainta Maritiem polis a haya informacion di parti Kuststation cu algun piscado local ta piscando mas o menos 9 miya pazuid di Aruba y nan ta mira algun boto venezolano ta piscando y tira palamber den nos awa territorial.
Maritiem polis a cuminsa prepara y a yama RCC Curacao pa controla via radar si e boto nan aki ta den nos awa y si por guia Maritiem polis na e position.
RCC a controla y a resulta cu net e boto nan a cuminsa move bay bek zuid pa drenta awanan di Venezuela. A keda monitor nan movecion.
Un ora y diez minuut di e prome “informe” ricibi, pa mas o menos 11:30 or, RCC a meldo bek na Maritiem polis cu actualmente nan ta wak e botonan ta bolbe den awanan di Aruba den direccion di e posicionnan unda probablemente a tira e palamber nan.
Maritiem a sali mesora y RCC a guia nan direccion di e contactnan. Yegando cerca, Maritiem a constata hopi boei ta drief y tur tabatin otro color y bandera.
Tabata tin 2 boto Venezolano na e sitio y ora nan a wak boto di polis, nan a bay full speed zuid ,direccion awanan di Venezuela.
Maritiem a persigui tur 2 boto y duna na señal pa para pero e boto nan aki no ta para ni sigui ordo di polis. Den 1 boto, maritiem a wak 4 persona. Nan tabata busca obheto duro y te hasta 1 a coge cuchio pa prepara pa e polis nan ora di aborda e boto.
Despues di algun minuut di persecusion RCC ta meldo Maritiem polis cu nan ta bay drenta awa di Venezuela.
Na un distancia Maritiem polis tambe a wak guarda costa Venesolano ta bin direccion di e boto di polis. Door cu e botonan a logra drenta awa di Venezuela , Maritiem no por a sigui persigui nan.
Maritiem a bira bek y bay direccion di e palamber nan den nos awa. Como cu ningun boto venezolano kier a para responsabel pa e piscamento ilegal den nos awa Maritiem a saca tur e palamber nan di lama.
Di un cuarto pa diezdos merdia te 4 or atardi personal di Maritiem polis a keda saca liña y boei for di awa. A coge un total di mas di 30 boei cu liña y algun mester a corta.


text:
Kralendijk – entrada di Cai (Lac) lo ser drecha despues ku e entrada a keda blòkiá, esaki diputado Rolanda Hellburg Makaai a duna di konosé.
Den anochi di djarason pa manisé djaweps bientunan fuerte i laman brutu a asotá Cai. Piskadónan no por a hasi uso di e karetera na entrada mirando e kantidat di santu i piedra ku a blòkia e entrada. Diputado Rolanda Hellburg Makaai a bishita e área huntu ku Lionell Emerenciana hefe di realisashon di e direktorado di planifikashon i desaroyo i sr.Pedro de Jongh kende ta inspektor di infrastruktura pa asina tuma nota di e situashon. Diputado a duna instrukshon pa huntu ku Stinapa remediá e situashon pa por yega na un solushon duradero na entrada di boka di Cai. Mas aleu diputado a duna di konosé ku ya tin un proyekto andando pa e entrada di Cai i esaki ta den fase final pa ser ehekutá.


text:
Muraya Grandi di China
E Muraya Grandi di China ta un serie di fortifikashonan di piedra i tera den parti nort di China, traha originalmente pa proteha e grensan di e Emperio Chino kontra intrushonan dor di varios gruponan nomadiko. Un par di muraya a wordu traha for di e siglo 5 prome ku kristu anto ta wordu referi nna dje kolektivamente komo e Muraya Grandi, ku a wordu rekonstrui anto mantené for di e di 5 siglo prome ku kristu te ku e siglo 16 despues di kristu. Un di e murayanan mas famoso a wordu traha entre 220 i 206 prome ku kristu dor di e prome Emperador di China, Qin Shi Huang. Tiki di e muraya ei a sobra; e mayoria di e muraya awendia a wordu traha dor di e Dinastia Ming.
E Muraya Grandi ta rek for di Shanhaiguan na parti ost, te ku Lop Nur na parti west, den un arko ku ta delina aproksimadamente e rant sur di Mongolia. E survahe mas komprehensivo, husando teknologia avansá, a resientemente konkludi ku henter e muraya, ku tur su takinan ta rek pa 8,851.8 km . Esaki ta trahá di 6,259.6 km di sekshon di e muraya di berdat, 359.7 km di trahe anto 2,232.5 km (1,387.2 mi) di bariere defensivo manera seru ku riunan.


text:
WILLEMSTAD—No ménos ku kuater frakshon a bati na porta di Staten pa pidi reunion públiko relashoná ku e situashon na Sint Eustatius.
Tópiko ta petishon pa reunion públiko ku karakter urgente tokante di e atropeo di Gobièrnu Hulandes riba e pueblo humilde di St. Eustatius. Nan a dirigí e karta na Sr William Millerson kende poniendo e na altura ku konforme artíkulo 64 di reglamentu di òrdu nos ta yama e reunion públiko aki ku karakter di urgensia pa diskutí i fiha posishon riba e atropeo di Gobièrnu Hulandes riba e pueblo humilde di St. Eustatius, dor di intervení di forma diktatorial poniendo un gobièrnu legítimamente i demokrátikamente eskohí un banda. General Aseambly Resolution 742, artíkulo 73 UN Charter, Resolushonnan 1514, 1541 di e karta magna di Nashonnan Uní ta papia palabra kla. Ta un pueblo ta rigi su propio destino. No un Kolonisador Diktatorial manera Hulanda. Ku e akshon nan aki Gobernashon Hulandes ta kere ku e por pone e pueblo di St. Eustatius doblegá i enbes di buta un komisario Hulandes, ta buska yu di Kòrsou ku ta dispuesto di bringa nan Guera pa nan. Asina e Gobiernu Hulandes a kuminsá na Aruba, siguí pa St. Maarten, awor ta St. Eustatius i Kòrsou lo no skapa si nos no manda un señal ku aki sí, no ta akseptá intervenshon Hulandes òf un Gobièrnu ku ta habri porta pa Hulanda haña mas i mas di bisa dor di hiba un mal maneho konsientemente. Nos ta urgí Presidente di Parlamento pa organisá e reunion públiko aki ku karakter di urgensia, pa asina Parlamento debatí i fiha posishon riba e tema spesífiko di St. Eustatius. E kuater frakshonnan ku ta sostené e reunion públiko aki ta MFK, Kòrsou di Nos Tur, Pueblo Soberano i Movementu Progresivo.


text:
Caracteristico pa un tripa sensibel ta un sintimento di cram y di tension den barica, specialmente despues di un cuminda. Esaki ta bay samsam cu baymento af iregular cu ta alterna entre pupu duro (door di ceramento di barica) y diarea.
E causa exacto di un tripa sensibel ta desconoci, pero si ta sigur cu tur sorto di emocion tin influencia riba e movemento di tripa. E movemento ey por ta tanto fuerte como suave. Pesey bo ta haya diarea ta alterna cu ceramento di barica. Tambe un seleccion di alimento robes y falta di ehercicio ta fomenta e molesternan.
CUIDO PROPIO:
LOKE BO MES POR HACI
Come cuminda cu poco (of sin) vet y cu hopi fibra. Eventualmente bo por agrega extra fibra na e cuminda (puntra na supermercado of botica). Suficiente pan grof, salada di berdura, carni sin vet of pisca hopi biaha ta yuda suficientemente. Percura pa bebe hopi likido. Esaki ta nifica (minimal) 1 liter di likido pa dia y esey ta ± 10 copi of 6 glas. Haci ehercicio regularmente, por ehempel, haci tur cos cu bo por haci na pia canando of cana tur dia por lo menos tres cuarto di ora. Come cu regularidad y bay toilet asina cu bo sinti necesidad. Controla si stress por tin influencia (mira e capitulo "Stress").
TUMA CONTACTO CU BO DOKTER DI CAS
- Si cram di tripa, manera describi, persisti pa mas di un par di dia y esaki ta prome biaha cu e ta sosode (Esaki pa exclui cualke otro malesa).
- Si bo patronchi di bay af cambia diripiente. Esta, cu bo mester bay w.c. cu mas frecuencia of net menos frecuentemente. Bo sushi diripiente ta bira mas moli of net mas duro y bo baymento af ta keda obstaculisa. Si esaki dura 2 siman of mas, anto bay dokter.
- Si e atakenan di cram keda persisti pa mas di dos siman.
- Si bo perde sanger y/of slijm ora bo bay af.
- Si bo perde apetit of bo perde peso sin ningun motibo evidente. Peso di hende ta masha constante, si nan patronchi di bida no cambia, esta, si e cantidad di cuminda y di ehercicio keda mescos. Si bo baha mas di tres kilo sin ningun rason, anto bay dokter!


text:
Comision fiho di Parlamento pa loke ta Asuntonan Economico, Finansa y Organisacion
Gubernamental (CEZFO), presidi pa parlamentario Sra. Daphne Lejuez, a ricibi directiva di
Camara di Comercio pa asina por a haya un miho bista riba e retonan cu empresarionan ta
experencia cu por ehempel burocracia, leynan anticua y procesonan cu mester wordo agilisa
pa asina por stimula mas actividad economico y tambe mehora e clima di inversion mediante
entre otro reforma fiscal.
Tambe a palabra pa papia mas tocante estimulo pa San Nicolas y posibel alternativanan cu lo
por genera actividad economico pa San Nicolas y tambe pa Playa, mirando cu Camara di
Comercio tin diferente comision trahando riba e temanan aki. A toca e tema di diversificacion
economico usando por ehempel innovacion den area di agricultura pero tambe den area di
desaroyo tecnologico manera e-government, e-commerce y e importancia di un vision
innovativo y empresarial den sector di enseñansa pa por sostene e desaroyo aki.
E comision parlamentario (CEZFO) proximamente lo invita varios otro stakeholders pa asina
por forma un miho bista riba e necesidadnan pa por crea mas desaroyo economico y asina
conhuntamente traha riba posibel recomendacionnan riba nivel di legislacion cu lo
complementa e metanan proponi den e acuerdo di gobernacion y contribui na duna e impulso
necesario pa stimula nos economia y crea mas cupo di trabao.


text:
Durante luna di Restaurantnan di aruba
ORANJESTAD (AAN)– Cuminsando dia prome di october proximo lo tin prijs special enconexion cu ‘Eat Local Aruba’. E luna gastronomico tur aña di nobo ta masha popular, ta p’esey mes reservacion ta altamente recomenda. Ta ofrece platonan local na un ‘fixed price’! Renaissance Aruba Resort & Casino ta bolbe join Aruba Restaurant Month; esaki ta e luna perfecto pa disfruta di un plato na Aquarius y L.G. Smith’s Steak & Chop House situa den Renaissance Mall of Fresco Restaurant situa na Renaissance Ocean Suites.
Fresco Restaurant lo bay tin un ‘3 course menu’ ‘Crioyo’ py por disfruta di e.o un Arubian seafood chowder sirbi cu pan bati y pica di papaya, un dushi carni stoba of un pisca prepara netamente Arubiano cu su banana hasa y saus crioyo. Tambe, tin e Petto di pollo ai quattro formaggi, cu ta un galiña yena cu 4 diferente tipo di keshi y corona cu un saus di marinara combina cu mashed potatoe. Cada menu a wordo crea cu dedicacion percurando asina p’un menu varia y na gusto di un y tur. Aquarius tambe lo ofrece un dinner buffet cu lo consisti di un sopi di dia, sushi station, salad buffet, shrimp bowl, e ‘catch of the day’ cu su acostumbrado funchi, un seleccion amplio di salada y por ultimo un ‘Dessert Buffet’ prepara tur dia fresh na Aquarius su pastry shop. Pa dinner un tiki mas elegante, pero cu un prijs special, L.G. Smith’s Steak & Chop House a prepara un menu consistiendo di opcionnan den aperitivo for di shrimps chowder, corn smokey bacon pa pork belly y mas. Como plato principal por scoge entre cabrito stoba cu funchi of grilled chicken y tambe e catch of the day! Por ultimo disfruta un bolo di ponche crema tradicional of e tan gusta cheesecake -como dessert.
Meta di e luna culinario ta pa mas hopi hende experencia restaurantnan local. Renaissance Aruba Resort & Casino ta invita Aruba pa haci uzo di e ‘Eat Local Aruba’ special; tur tres restaurant ta participante oficial di Aruba Restaurant Month. Mirando e exito di aña pasa, ta recomenda pa haci reservacion tempran y ricibi informacion tocante prijsnan yamando 523-6115.


text:
HOH ta na altura di e problema cu Tuberculosis na Aruba y esaki...
Director Medico di Hospital ORANJESTAD (AAN): Dr Jaime Falconi, Director Medico di Hospital a papia den conferencia di prensa riba e situacion di Tuberculosis aki...
Muher tambe envolvi den atraco arma na Brazil Food Center
ORANJESTAD(AAN): Aparentemente no ta tur hende ta cobra fin di luna, y pesey algun anti-social a dicidi na bay regala nan mes un salario. ...
Como 26 Pasahero Colombiano a keda atras ilegalmente cu prome bishita di crusero Horizon
ORANJESTAD(AAN): Esaki ta e temporada crusero pisa cu a cuminsa. Diahuebs mes por a mira un cantidad di turista moviendo den nos cayanan. Companianan...
Honor special di ATA y gobierno pa capitan Tringale pa e rol importante pa...
ORANJESTAD(AAN): Aruba a yama bon bini na e barco nobo y prestigioso Breeze, cu a drenta nos waf pa prome biaha. E barco ta cay...
Experto di Hulanda lo ta yegando Aruba otro siman pa haci un investigacion riba...
Lo haci otro investigacion riba funcionamento di e sala! ORANJESTAD (AAN): Diahuebs atardi na Dr Horacio Oduber Hospital tabata tin un conferencia di prensa relaciona...
Arubus a reuni cu Vaste Staten Commissie Overheids NV’s en Nutsbedrijven
ORANJESTAD (AAN): Riba peticion di voorzitter di e comision Sr. Andin Bikker, Arubus a duna un presentacion na e comision di Vaste Staten di...
Aruba ta ‘on track’
Prome Minister Eman na apertura oficial di Super Food ORANJESTAD(AAN): E ambiente cu tabata reina dilanti e tienda nobo y moderno di Super Food diahuebs...
Minister President Mike Eman contento cu acuerdo pa crea oportunidad na Aruba pa yiunan...
ORANJESTAD(AAN): Diaranson anochi tabatin un encuentro cu un grupo grandi di representantenan di organizacionnan cu ta traha riba tereno di medicina na Aruba. Meta...
Kitnan di panel Solar di NV Elmar a yega Aruba
ORANJESTAD (AAN): Bon noticia! E Solar Panel Kits di NV Elmar a yega Aruba y benta ta progresando. Ya cinco famia a cumpra nan...
Director di EPE ta pidi empresarionan pa duna un man di berdad
Tur hende merece un di dos chens: ORANJESTAD (AAN) – Den entrevista cu Matutino DIARIO, señor Gregory Koolman, director di Enseñanza pa Empleo,a relata tocante...


text:
ORANJESTAD (AAN): Dialuna anochi net algo prome cu 9or a sosode un atraco arma na Noord. Dos homber cara tapa a drenta e cas Noord 98W y asina comete e atraco. Esaki a sosode dilanti tur e muchanan cu tabata den e cas.
E homber den e cas a wordo agredi cu arma di candela den su cabez. Dos atracador jong y papia spaño a comete e atraco arma. Nan tabata cu cara tapa.
Despues di e atraco nan a sali na careda. A bati alarma y Polisnan a mobiliza mesora. Polisnan cu a yega a pidi pa e ambulance y slachtofferhulp pa atende cu e famia. Pafo a mira cierto saco di cuminda benta abou.
Ta parce cu net e homber a yega cas y a wordo atraca. E cas ta di comerciante cu tin un bar na Eagle Beach. Polisnan den e area a cuminsa tira bista mesora. No ta conoci cuanto placa e atracadornan a logra bay cune.


text:
© Skibí pa Reyna Joe
Den 2018 elemento di metal ta esun mihó pa aktivá pa prosperidat den bo bida.
Monedanan antiguo chines a keda usá tur tempu komo símbolo pa atraé plaka i prosperidat.
Tambe ta usé komo protekshon pa loke bo tin kaba, loke a hasié tambe un bon kura pa suerte.
Ke men nan ta bon kura pa ora bo ke haña sèn i prosperidat pero ora bo ta komodo òf hopi riku, nan ta sirbi pa tenebu asina tambe.
Tambe e ta bon e aña aki pa esnan ku ke fortifiká elemento metal den nan bida.
Un di e bon kuranan pues den 2018 ta e seis monedanan di emperador ku kònòpi mistiko.
Por logra bo meta pa suerte di plaka i prosperidat ku e 6 monedanan di emperador ku kònòpi mistiko ku e parti ku e 4 karakternan parti abou di e siguiente forma:
1. Na bo porta prinsipal pa kada biaha ku bo habri e porta plaka drenta den bo kas.
2. Si bo tin negoshi pone unu bou di e mat na entrada di porta pa asina ku klientenan ta kana pasa riba dje trese simbolikamente plaka den bo negoshi.
3. Kologá unu den bo ZO pa aktivá yegada di un plaka brutu
4. Den NO pa haña stabilidat di un entrada regular via di un trabou.
5. Den bo kashi òf kaha di plaka
6. Pone huntu ku bo papelnan pa paga belasting, huntu ku bo resibunan
7. Si bo negoshi ta hasi hopi uso di kòmpiuter pega na un kòmpiuter prinsipal
8. Por kana ku un na bo tas pegá
9. Dekorá un muraya kuné p.e. dos den ZW pa asina bo matrimonio òf relashon tin stabilidat finansiero i/òf pega unu na kada banda di bo kama.
Si bo por mir’é konstantemente e ta yudabu keda kòrda bo meta pakiko bo ta hasi esfuerso.
Tin biaha bo mester tine skondi pa e efekto traha pero silensiosamente i sigur kaminda yen hende ku no sa kiko bo ta hasi ta pasa.
Bon mirá bo por pone nan kaminda ku abo ta deseá pa prosperidat bini bo direkshon.
I ainda nos tin algun di e monedanan di emperador ku kònòpi mistiko, laga nos sa si bo ta interesá na fengshuikorsou168@gmail.com
Bon siman.
© Feng Shui Kòrsou


text:
ORANJESTAD(AAN)– E anuncio di Minister Mike de Meza a haya reaccion sumamente positivo den nos comunidad. Tambe for di colega di Labor drs. Paul F.T Croes cu a mustra cu e contribucion aki ta uno inmenso pa empleo riba nos pais.
“Un inyeccion enorme den nos economia. Pero sigur pa empleo pa nos Arubianonan. Interes ta halto pa trabounan cuminza pa asina nos hendenan por haya e oportunidad pa traha den e refineria. Mi kier siguramente uni mes na e palabranan di elogio na Minister Mike de Meza pa su esfuersonan incansabel pa logra e reapertura di e refineria”, minister Paul Croes di labor a agrega.
Cu e anuncio aki comunidad completo por mira cu Gobierno di Aruba a atende cu e cuestion aki den un forma responsabel. Cada paso cu e Minister a tuma tabata pasonan estrategico y tambe tumando su tempo. “Nos tabatin e confianza den nos colega cu e lo logra e firma final den e acuerdo aki. Pabien na Aruba y sigur na e pueblo di San Nicolas cu e reapertura di e refineria”, minister Paul Croes a mustra.


text:
Willemstad Curacao: Djaweps 19 aprel 2018, alrededor di 06.00 or di mainta, personal di Divishon di Krímen Organisá den kooperashon ku KMAR a tene entrada hudisial na dos(2) diferente adrès, respektivamente na: Mekkastraat i Amerikaweg. E entradanan hudisial ta den kuadro di un investigashon penal ku ta andando relashoná ku sekuestro, maltrato i destrukshon. Durante di e investigashon na e adrèsnan menshoná, a haña i konfiská entre otro: un kantidat di droga (mariwana i kokaina) i algun telefòn. Na e sitionan menshoná polis a detené dos (2) persona:
- e hòmber F.R.W. 31 aña di edat, nasé na Kòrsou i
- un dama K.P.P.C. 27 aña di edat nasé na Colombia.
Kontinuando ku e investigashon ‘response tim’ a detene riba ordu di fiskal di Ministerio Publiko e hòmber S.P.C. 21 aña di edat nasé na Colombia.
Detenshon di e sospechoso aki a tuma lugá den un outo den área di Mahuma.
A presentá tur tres sospechos


text:
ORANJESTAD Mi hendenan! Un luna a pasa manera si nada y awo ta un luna so mas falta mi bay bek tera frieu. Masha vreselijk con lihe tempo ta pasa. Un dia manera awe, dos aña pasa mi tabata preparando tur cos mi bay Hulanda sin sa kico tabata sperami, pero bon ban papia.
Tur ora cu mi ta core rond riba e isla y algo cu ta sorprendemi hopi ta e abundancia di iglesianan cu magicamente ta aparece tur caminda. Mi ta kere cu entre e caminda di Maria College Mavo pa Van Dorp na Dakota, mi a conta manera cinco. Den e dianan aki, mi ta pensa hopi riba e topico di salud mental. Mi ta lesa delaster un cos cu mi por haya, no tin duda cu te hasta riba e isla tin un conversacion tumando luga. Mi a bay un encuentro secreto cu un politico, un asina yama “secret focus group” nos tabata como 20 hende den un sala y esey tabata un topico cu hopi hende kier a debati riba dje. Tin un preocupacion grandi pa cu e topico aki, no solamente pasobra hopi hende mester ayudo psychologico na Aruba sino tambe pasobra ainda e topico ta taboo y hopi hende ta asocia problemanan mental cu locura.
E motibo cu mi ta link e conversacion di tanto iglesia cu e conversacion di salud mental ta pasobra nos ta bin di un cultura creyente. Aunke personalmente mi no tin nada contra fe y cristianidad. Aunke mi ta sigur cu ta hopi hende a wordo salba pa medio di e Dios cu nan ta scoge pa kere aden. E ta hacimi dolor pa pensa cuanto hende dia aden y dia afo ta sufri y nan mester tende cosnan manera “Busca Dios”, “Bo ta asina pasobra bono tin cristo den bo curason” etc, etc. Nos ta hende cu kier laga tur cos “den man di Dios” sin ripara cu tin problemanan cu fe no por soluciona sino mas bien guia profesional y aun asina, tin circumstancianan unda nada ta yuda.
Papiando di experencia propio, mi por bisa cu poco luna pasa, mino tabata den e miho estado mental. Wel, henter mi bida mi ta pensa cu mi cabes no ta mucho bon, pero e biaha aki mi tabata miso, na Hulanda y di un dia pa otro bida cotidiano tabata sinti manera un bloki na mi pia. Mi tabata cancela tur afspraak, mi a stop di bay haci mi presentacionan poetico, come malo, drumi hopi, etc. Mi amigonan tabata rabia cumi, bisami stop di haci coy kens.
Esaki hopi biaha ta un di e motibonan pakico hende ta sinti berguensa di papia di nan estado emocional. Pasobra na luga di topa cu comprension nan ta topa cu yen hende cu ta bisanan ta coy kens nan ta haci. Mi ta supone hopi hende no ta comprende con problemanan cu ta den un mente ta funciona pero djies pasobra cu bono por wak algo no necesariamente kiermen cu e no te’y. Pakico e ta facil pa kere den un Dios cu bono por wak, pero duro pa kere cu un hende cu ta mustra bon di pafo ta bringando un bataya paden?
Hende no por imagina con hopi energia e ta tuma pa mantene un estado mental positivo. Specialmente ora bo ta pasando den circumstancianan duro. Ora bo ta struggle emocionalmente, te hasta haci cosnan minimo manera bay bebe un coffee cu bo amiga ta mustra manera algo di otro mundo.
Sea comprensivo cu e amiga of amigo ey cu semper ta cancela plan, check riba bo amigo of amiga cu semper ta alegre den e grupo, check riba esun cu tabay di e fiesta trempan pasobra grupo grandi di hende ta haci e nervio. Y su un hende tin e curashi suficiente pa ta vulnerabel cubo, si e tin e curashi di admiti cu e ta struggle cu su salud mental y pa e motibo ey e no kier wak niun hende porfabor comprende. Hopi hende cu ta sufri ta isolanan mes, no pasobra nan no stimabo sino mas bien pasobra nan stimabo asina tanto nan no kier pegabo cu nan pena.


text:
ORANJESTAD – E delantero Arubano Ronald Gomez un 8 luna pasa a tuma un desicion di bai un siguiente nivel di futbol profesional. Na Aruba Ronald Gomez tawata delantero estelar di e ekipo di RCA y tawata delantero pa e seleccion di Aruba pa varios anja.
Pero despues di a termina e curso di entrenador profesional di futbol UEFA TC-III na Aruba a presenta e oportunidad unico pa sigui e curso di UEFA TC-II na Hulanda. A tuma e desicion dificil pa bai Hulanda y awor por mira atras riba un tremendo experiencia unda e ta un assistent cu e ekipo di PEC Zwolle U-19 na unda e ekipo ta hunga contra e ekipo grandinan di Hulanda den eredivisie manera un Ajax, Feyenoord, PSV.
E passion pa hunga mes no a keda atras, Ronald Gomez ta activo ainda hungando pa e ekipo di Rhoda Raalte como delantero. Rhoda Raalte na e momento aki ta na prome lugar y ta buscando pa promove.
Nos di Sports Zone Aruba a ricibi un video update di e delantero Arubano na Hulanda.
Pa mas informacion, sigui nos atravez di nos medianan social, Facebook, Instagram y Youtube.


text:
ORANJESTAD (AAN): Un buskeda masal den area di scol Colegio Ora Ubao na Tanki Leendert a cuminsa algo pasa di 5or ora un sospechoso busca pa husticia a sali na careda asina a wak Polis ta yega cerca.
E sospechoso tabata canando den area di cas di famia conoci pa husticia. Unidad K9 a yega un rato despues pa reforza e buskeda. Algo prome cu bahada di solo bisiñanan a scucha algun tiro den becindario tambe pero esaki no tabata e caso asina Polis a bay pa indaga e sonidonan misterioso.
Un rato despues a mira e sospechoso Rubi A ta bula den cura di bisiña. Aki Polis a rondonea e caso completo cu Polis. E tabata cuestion di algun minuut of un ora pa number di e sospechoso hunga. E sospechoso a purba su suerte un biaha mas y sali na careda tras di e casnan bay drenta un mondi huy direccion Ponton.
Aki Polis a logra core mas lihe cune y di un manera tactico a detene banda di Nos Cunucu Restaurant. E sospechoso a resisti e aresto pero a laga bay ora a ripara cu no tin manera di scapa mas.


text:
Ganador maximo di Aruba Short Film Festival 2017 a ricibi obra di arte di e gran artista internacional Sharina Gumbs.
Diahuebs anochi a bay bon y e resultado a cay na agrado di tur hende.
E ganador maximo a resulta Ronney Dotel kende a gana Best Film y People’s Choice Best Film.
Ronney Dotel su film Like & Share a sobresali y logra haya atencion di hurado y publico.
Na final di e anochi luhoso e gran artista di renombre internacional Sharina Gumbs a entrega maximo ganador di ASFF un obra di arte.
ASFF lo sigi stimula nos talento nan local.
Ban uni y sigi apoya nos comunidad artistico pa sigi stimula colaboracion.


text:
Promoshon di Kòrsou na Maracaibo i Barquisimeto
WILLEMSTAD- 11 di mei 2015– Komo parti di e gira di promoshon di Kòrsou na Venezuela kual a keda anunsiá na luna di aprel último dor di Ofisina di Turismo di Kòrsou (CTB) a tuma lugá e dos último tayernan na respektivamente Maracaibo i na Barquisimeto. CTB kompañá pa partnernan den sektor di turismo a sa di presentá Kòrsou su potensial turístiko i ekonómiko na e personanan presente.
Anteriormente e tayer a keda duná na Puerto Ordaz, Caracas, Valencia i awor a toka turno na e dos último siudatnan kualnan ta Maracaibo i Barquisimeto. E tayer na Maracaibo a tuma lugá na Hotel Kristoff i esun na Barquisimeto a tuma lugá na Lidotel Hotel Boutique- Barquisimeto. E dos tayernan aki huntu a konta ku partisipashon di mas di 140 persona. Aki ta trata di representantenan di operador di tour, agente di biahe, invershonista i 16 medio di komunikashon. E tayernan a hiba komo lema ‘Kòrsou 2015 un aña di oportunidatnan empresarial’. A pone énfasis riba e potensial turístiko i ekonómiko di nos isla.
Kòrsou a destaká no únikamente serka potensial bishitantenan pa nos isla pero tambe serka esnan ku ta buska oportunidatnan nobo riba tereno di invershon. Tambe a duna informashon di e diferente kompanianan di aviashon ku ta ofresé buelo entre Venezuela i Kòrsou. CTB a keda kompaña pa vários partner den sektor turístiko manera: Curaçao Marriott Beach Resort & Emerald Casino, Hilton Curaçao, Renaissance Curaçao Resort & Casino, Santa Barbara Beach & Golf Resort, Sunscape Curaçao Resort, Spa & Casino, Piscadera Harbour Village, Papagayo Curaçao, Veneto Casino and Holiday Beach Resort i Sambil Curaçao. Tur a probechá di e okashon pa ofresé informashon balioso tokante nan servisio i produktonan. Durante di e tayernan a rifa mas di 12 premio pa kortesia di e hotèlnan i kompanianan aéreo ku ta ofresé buelo pa Kòrsou.
CTB i su partnernan ta kontentu di por a partisipá na e tayernan aki ku a brinda e oportunidat pa ekshibí Kòrsou komo e destinashon ideal pa vakashon i invershon.


text:
Participa como persona priva
Traha hunto cu bo amigonan y/of famia.
Claro cu bo por participa cu ARUBA DOET como persona priva. Sea cu bo ta participa bo so, cu un amigo of cu henter famia. Semper tin un trabou cu ta pas cu bo grupo. Kisas un limpiesa grandi den cura di un centro di bario, renoba e speelplein di un kleuterschool of verf cantina di un club di deporte. Tur caminda riba nos isla tin trabou pa completa y tin mester di boluntario. Scoge un trabou di bo gusto pa haci riba nos website y registra!
Participa como grupo
Mas man ta haci e trabou mas facil! Pakico bo no ta participa como grupo? Reuni bo famia, coleganan di trabou, miembronan di bo club (deportivo), of compañeronan di scol y duna un man na un trabou of actividad. Un bunita manera pa hunto haci algo bon.’
Pone bo nomber y/of logo
Si bo ta participa den grupo, bo por pone nomber di bo grupo of upload bo logo ora di registra. Asina bo por haci promocion na un manera facil pa bo compania, club deportivo, scol of club di servicio.
Con bo por participa?
Desde fin di januari bo ta haya bou di e boton ‘busca trabou’ un cantidad di trabou cu mester wordo completa na Aruba. Despues di bo escogencia bo por tuma contacto mesora cu e organisacion pa haya mas detaye di e trabou y intercambia informacion.
Bo kier sa mas?
Bo tin pregunta ainda of ta desea mas informacion, cu gusto nos ta yuda bo. Bo por manda un email na info.arubadoet@gmail.com of yama e team di ARUBA DOET, tel (+297) 582-7666


text:
Miembro di fraccion di AVP, Jennifer Arends Reyes a dirigi diferente pregunta na Minister di Enseñansa y tambe a presenta diferente preocupacion di instancianan envolvi den enseñansa.
“Un topico cu nos por a tuma nota di dje y cu a yega na SEPPA ta e preocupacionnan di trahadonan na MDC, cu a sali for di e Seccion di Guia (Afdeling Begeleiding) di Directie Onderwijs.
E parti di Diagnostiek, esta test y psicologico, logopedico y didactico y terapia logopedico ta loke a bira fundeshi di MdC y cual servicio a wordo amplia y plannan ta pa sigui cu su extension.
Na Centro Multi Disciplinario Aruba, e personal semper a traha na un manera centralisa pa brinda ayudo na e prome y segundo liña di cuido pero pa motibo cu a bay cu varios di nan personal ‘ter beschikking’ nan trabou basicamente a keda cu un handicap y ta sinti cu e descentralisacion di nan centro di experticio lo bay a costo di muchanan cu nan ta brindando ayudo y guia caba pero cu mester wordo tuma over dor di otro profesional cu ya tin otro tarea caba.
E decision aki banda cu nan tin un scarsedad na personal ta pone nan den un situacion cu nan ta puntra nan mes si di berdad e decision awor pa descentralisa e experticio ta e miho decision. E idea di ‘early intervention’ pa despues integra bek den scolnan ta basa literalmente riba intervencion y ayudo pa muchanan desde e edad di 4 aña caba.
Mayornan y scolnan por acudi cu muchanan cerca MDC y te cu ainda e gruponan cu nan a tuma a cosecha exito grandi. Un otro grupo ta Cluster 4 ta e scol Dornasol, cu ta muchanan cu ta inteligente pero cu comportacion severo, manera adhd, odd, autismo of otro problema psikiatrico cu mester tin un diagnose di kinderpsychiater.
E muchanan cu ta bin na remarca pa bin na Centro di Observacion ta muchanan tambe cu comportacion severo cu tin of ta wardando riba un diagnosis di ‘kinderpsychiater.’
Na ObC nan ta haya guia, terapia y ta yuda cu e parti di enseñanza pa nan no cay atras den nan estudio y pa yuda nan den nan desaroyo, despues di evaluacion ta wak cual ta e miho forma di educacion pa e mucha.
Pa cluster 4 esaki lo nifica si nan ta bay bek na nan scol di origen of si toch ‘speciaal onderwijs’ ta miho pa e mucha. Tin un laso estrecho entre scol, mayornan y ObC.
Sinembargo mester bisa cu espacionan den e localidad di MDC ta specialmente diseña pa diferente proposito y un decision cu sigur e profesionalnan di MDC no por sostene ta cu e grupo di cluster 4 lo mester bay den un ‘observatieruimte’ demasiado chikito cu tin microphone, cashi y spiel y cu no tin baño pa e muchanan. Banda di esaki tambe un preocupacion grandi ta e hecho cu e grupo di cluster 4 no ta cay den e presupuesto di MDC ya cu nan ta di DPS.
Nan ta di opinion cu lo tawata miho pa busca un localidad cu ta adecua pa cluster 4 cu no ta den MDC.
Un otro topico cu a haya hopi atencion di un grupo grandi di maestro ta e decision pa independisa DPS, esta scolnan publico caminda den medionan di comunicacion a tuma nota di decision di Minister pa pone esaki ‘on hold’ pero den presupuesto e ta bin dilanti como un punto central.
Na mes momento a pidi Minister informacion pa loke ta e intencion pa independisa EPI y si e trahadonan ta di acuerdo cu e decision aki.
Otro punto cu sigur tambe ta biba bou di studiantenan ta e ‘loopbaan orientatie’ na scolnan, stage y kico lo por haci pa ora studiantenan caba cu nan estudio por ehempel na Merca of Canada, pa nan diploma wordo reconoci mescos cu esunnan di Hulanda pa motibo di tuchtcolleges. E ta un discusion di basta tempo caba pero e ta keda relevante y a pidi Minister pa duna informacion riba su pensamento relaciona cu e topico aki,” Parlamentario Jennifer Arends Reyes a mustra.
Jennifer Arends-Reyes (AVP) cu diferente pregunta na Minister di Enseñansa
Miembro di fraccion di AVP, Jennifer Arends Reyes a dirigi diferente pregunta na Minister di Enseñansa y tambe a presenta diferente preocupacion di instancianan envolvi den enseñansa.


text:
Kralendijk - Tur aña e Organisashon Mundial di Salú - World Health Organisation (WHO) ta organisá e siman di bakunashon di Nort-, Sentral- i Sùit-Amérika. E lema di e aña aki ta ‘#get vax: to celebrate a healthy tomorrow! - ‘Bakunashon: pa un futuro salú!’
Na Boneiru e departamentu di Salubridat Públiko i e departamentu di di Salú Hubenil durante e periodo aki ta pone èkstra atenshon na e programa di bakunashon hubenil. Na Boneiru e ‘siman di bakunashon’ ta dura dos siman for di 5 di yüni te ku 16 di yüni.
Lo tin atenshon spesial pa e bakunashon kontra di HPV (Humana Papiloma Virus). Desde komienso di 2016 e bakunashon kontra HPV ta parti di e programa di bakunashon hubenil na Boneiru. E bakunashon kontra HPV ta protehá mucha muhé na un edat mas grandi kontra e dos tiponan mas importante di e vires di HPV ku por kousa kanser na boka di matris. Na Boneiru ta ofresé e bakunashon kontra HPV na mucha muhé for di edat di 9 aña.
Algun pais manera Hulanda ta ofresé e bakunashon HPV na edat di 12 aña. Esaki ta e kaso pa motibu ku Hulanda a kuminsá mas tempran, na aña 2009, ora ku a base di e informashonnan sientífiko ku tabata konosí e tempu ei tabata rekomendá e edat di 12 aña. Entretantu a resultá a base di investigashon sientífiko ku por duna e bakunashon kontra HPV for di edat di 9 aña. P’esei Boneiru, den konsulta ku RIVM (Instituto di Reino pa Salubridat Públiko i Medio Ambiente), meskos ku hopi otro pais, a disidí pa duna e bakunashon kontra HPV for di edat di 9 aña.
E luna aki e departamentu di Kuido di Salú Hubenil ta bai e skolnan básiko pa bakuná e muchanan ku ta bini na remarke pa e diferente bakuna nan. Aki ta sigui un programa ku ta indiká riba kua dia e tim di Kuido di Salú Hubenil lo bishita e diferente skolnan.
Mayornan di muchanan di skol básiko ku ta bini na remarke pa haña bakunashon ta risibí un karta via skol. Tambe nan ta risibí un deklarashon pa firma ku nan ta duna pèrmit ku nan yu tin mag di haña bakunashon. E departamentu di Kuido di Salú Hubenil ta bakuná solamente e muchanan di kende nan a risibí un karta di permiso firmá. Den e kaso ku bo no a risibí un karta i bo yu ta bini na remarke pa bakunashon, tuma kontakto ku e departamentu di Kuido di Salú Hubenil. Pa mas informashon bo por tuma kontakto ku e departamentu di Kuido di Salú Hubenil, tel. 715-7200 òf 715-7229 (liña direkto). Adrès: Sentro pa Hubentut i Famia, Kaya Prinses Marie 7.


text:
Servisio
Ministerio di Tráfiko, Transporte I Planifikashon Urbano ta konsistí di diferente organisashon. Kada un di e organisashonnan aki ta responsabel pa diferente tarea. E página aki ta duna bo un bista di tur e trabounan ku e organisashonnan ta responsabel p’e.
Sektor di Infrastruktura i Planifikashon Urbano
Produktonan
- Desaroyá regla i instrumento pa por manehá terenonan i edifisionan di Gobièrnu i tambe pa por manehá nos awanan teritorial
- Manehá e parti di atministrashon finansiero di terenonan, playanan, awanan teritorial, edifisionan i demas propiedat inmóbil di Gobièrnu
- Kordiná proyektonan pa desaroyo di terenonan di gobièrnu i pone esakinan disponibel pa uso
- Prepará terenonan pa por konstruí òf traha kas riba nan
- Duna tereno di gobièrnu na persona òf organisashonnan pa nan usa den diferente forma; entre otro èrfpagt òf hür
- Bende terenonan di Gobièrnu ku edifisio riba dje i demas propiedat inmóbil di Gobièrnu
- Registrashon di terenonan, playanan, awanan teritorial i edifisionan di Gobièrnu
- Maneho atministrativo di edifisionan di Gobièrnu
- Inspekshon di propiedatnan di Gobièrnu
- Supervishon i kòntròl di uso di propiedat di Gobièrnu pa sòru ku ta usa esakinan segun palabrashonnan hasí via di kòntrakt
Produktonan
- Planifikashon urbano;
- Prepará programanan i proyektonan pa mehorá barionan i bibienda;
- Traha riba plannan di maneho di bibienda;
- Kordinashon tékniko di restourashon di mantenshon di monumentonan;
- Duna pèrmit i eksonerashon pa restourashon i mantenshon di monumento;
- Atministrashon di e registro di monumentonan;
- Maneho pa monumentonan i asigná monumentonan protehá;
- Maneho pa perkurá pa mantenshon di monumentonan;
- Kordinashon di e parti urbano di tráfiko;
- Duna pèrmit i eksonerashon pa konstrukshon i prekario;
- Kontrolá i sòru pa kumplimentu ku e reglanan di pèrmit;
Produktonan
- Maneho tékniko i finansiero di ponementu i mantenshon di sistema di riolering i purifikashon di awa
- Maneho di e planta di purifikashon di awa di riol i su pòmpnan
- Maneho tékniko i finansiero di ponementu i mantenshon di riolering pa áwaseru
- Maneho tékniko i finansiero di ponementu i mantenshon di kayanan, plenchinan i mobilario di kaya
- Maneho tékniko i finansiero di ponementu i mantenshon di brùgnan i viaduktonan
- Planifikashon tékniko di e infrastruktura pa plannan di parselashon di terenonan i kordinashon tékniko pa prepará terenonan pa konstrukshon
- Maneho di e registro básiko topografiko
- Midimentu di tereno
- Registrashon di puntonan di altura di superfisienan
- Kordinashon tékniko di mantenshon di edifisionan i instalashonnan di gobièrnu
- Warda propiedatnan di gobièrnu
- Maneho di e mangasina di gobièrnu
- Kùrmentu di instalashonnan di koriente
- Kùrmentu di ketelnan di stom
- Duna pèrmit pa kobamentu, Maneho di e registro básiko topográfikotransportashon di materialnan pisá, konstrukshon di stèlazje, limpiesa kantu di kaminda, i Pèrmit pa traha un inrit kavel entrada parsela
- Sòru pa deposito di Sòru pa deposito di vürwèrk i eksplosivoi eksplosivo
Sektor di Tráfiko i Transporte
Produktonan
- Duna permit, karchi i eksonerashon na busnan chiki, busnan partikular, operadornan di tour, i taksi.
- Kurmentu di vehikulonan motorisa di personanan i kompanianan
- Maneha e atministrashon di plachi number
- Maneho atministrativo di informashon di vehikulonan motorisa
Produktonan
- Sertifiká i registrá individuonan
- Sertifiká i registrá kompanianan di aviashon i avionnan
- Supervisá tur aktividat di aviashon
- Mantené leinan, reglanan i akuerdonan internashonal
- Emití lisensia na pilotonan
- Konsehá Gobièrnu riba tur asuntu di aviashon;
- Supervisá Dutch Caribbean Air Navigation Service Provider,
- Supervisá Aeropuerto Internashonal Hato
- Supervisá kompanianan lokal di aviashon
Produktonan
- Kolekshon di data meteorologiko, tantu di e superfisie komo di den shelu. Atraves di e programa di Vigilansia di Wer di e Organisashon Mundial di Meteorologia, ta interkambia e tipo di data aki internashonalmente.
- Genera pronostiko di wer pa publiko manera boletin di wer severo (Orkan), boletin di prekoushon I atvertensia pa e islanan di Reino Hulandes den Caribe.
- Sirbi e sektor di aviashon ku informashon i produktonan meteorologiko aeronoutiko.
- Duna servisio meteorologiko i klimatologiko spesifikamente pa e sektor maritimo.
- Maneha e base di dato klimatologiko pa loke ta data meteorologiko, tantu di e superfisie komo di den shelu.
- Sostene desaroyonan sosio-ekonomiko dor di transforma data den produktonan util, i hasi esakinan disponibel na diferente sektor den komunidat (manera entre otro seguro, konstrukshon, instansianan publiko, agrikultura i medio ambiente).
- Suministra informashon tokante aktividatnan sismiko i di tsunami pa e region di Caribe.
- Konseha outoridatnan gubernamental pa loke ta trata e riesgonan di peligernan natural, efekto di kambio di klima i e posibel medidanan pa minimalisa riesgo.
- Representa Korsou den e Organisashon Mundial di Meteorologia pa loke ta trata asuntunan nashonal i internashonal di maneho meteorologiko.
- Traha den diferente grupo di trabou i komishonnan di organisashonnan


text:
Imigrashon & Emigrashon
Imigrashon
Personanan ku ta biba den eksterior i ta desea di traha, biba òf kore stazje na Kòrsou mester hasi un aplikashon pa un pèrmit di estadia òf un deklarashon.
Personanan di nashonalidat hulandes òf merikano ku ta desea di traha, biba òf kore stazje na Kòrsou ta apliká pa un deklarashon van Rechtswege. E personanan/nashonalidatnan aki mester hasi e aplikashon pa e deklarashon via di www.immigrationcur.org.
Pa personanan di otro nashonalidat ku ke apliká pa un pèrmit di estadia, por hasi esaki na kantor di Servisio di Atmishon. (Klek riba Servisio di Atmishon pa por bai na e página.)
Despues di a risibí e pèrmit òf deklarashon mester pasa na Servisio Públiko pa registrá i/òf inskribí. Pa mas informashon tokante e dokumentonan nesesario pa Servisio Públiko por yama Bentana di Informashon na 0800-1515.
Emigrashon
Si bo ta biba na Kòrsou, registrá na Servisio Públiko i ta bai muda pa eksterior, mester hasi e proseso di kita di nòmber. Esaki ta konta pa tur nashonalidat menos pa nashonlidat hulandes.
Personanan di nashonalidat hulandes ta solamente kita nòmber for di Servisio Públiko. E otro nashonalidatnan si mester hasi un proseso èkstra, e asina yamá stempel procedure. Pa mas informashon por tuma kontakto ku Servisio di Atmishon na info@immigrationcur.org.
Preguntanan hasí frekuentemente
- Mi a nase na Sint Maarten, mi por pidi un papel di nasementu for di Publieke Zaken (Kranshi) na Kòrsou?den kategoria Kranshi
- Mi mester warda hopi pa mi por risibí mi ekstrakto, papel?den kategoria Kranshi
- Kuantu tempu mi mester warda pa haña Attestatie di Vitae?den kategoria Kranshi


text:
Den cuadro di finalisacion di e estudio pa bira maestro di scol e studiantenan di Instituto Pedagogico Arubano (IPA) di ultimo aña mester haci un investigacion y un proyecto social. E investigacion ta pa nan tesina di finalisacion di estudio (afstudeerproject) y e proyecto social ta na bienestar di un instancia, grupo of comunidad en general. Di e delaster aki nan mester haci un presentacion cu ta forma parti di e examen final. E presentacion lo ta den forma di un exposicion caminda nan ta presenta nan proyecto na e docentenan di IPA, e instancianan y na publico en general. E proyecto social ta hopi importante den cuadro di e desaroyo como docente y “agente social”, esta como persona clave den nos comunidad Arubano cu ta participa y contribui activamente den e desaroyo social y cultural di nos pais. E aña aki nos studiantenan ta presenta varios proyecto y topico interesante cu nan a elabora y traha riba nan conhuntamente cu e instancianan social na Aruba. Algun di e instancianan aki ta entre otro SMAC, Stichting Casa Cuna Progreso, Reach your goal foundation, Imeldahof, FPNC, Donkey Sanctuary Aruba y Stichting Rancho.
Aki nos ta duna un bista di e studiantenan y e topico di nan proyecto social cu nan lo expone:Karin Berkemeyer y Jessica Franken: Vrijwilligerswerk bij Stichting Algemene Bejaardenzorg Aruba "Cuanto tempo bo por duna di bo tempo" - SABA Raina Wester y Joann Genser: "Buki di bida" - Stichting Casa Cuna Progreso Ana Velez y Sharifa Kabir: Het professionaliseren van de cursus Leider Sportieve Recreatie - Reach your goal foundation Christine Weyman: "Iedereen heeft recht op een goede nachtrust" - Imeldahof Gisette Trimon y Maria Alexandra Fingal: Op weg naar een betere samenleving - FPNC Angene Croes y Amy Richardson: Vrijwilliger bij Donkey Sanctuary - Donkey Sanctuary Aruba Aymara Franken y Marcia Gomes: Ban Preserva nos Herencia Cultural Immaterial di Lama: tradicion di boto.- Stichting Rancho
E exposicion di e proyectonan social ta habri pa publico diaranson dia 9 di mei di 2or di atardi pa 6or di anochi den Sala Madonna Stephens na IPA. Tur educador y interesado ta keda cordialmente invita pa asisti na e exposicion interesante aki di nos studiantenan.


text:
ElogiosoElogioso tiene 8 letras
Definición de elogioso aquí
Resultados de búsqueda:
Resultados de imágenes:
Youtube: elogioso
Nube de palabras :
- elogioso wlogioso slogioso dlogioso rlogioso 4logioso 3logioso ekogioso epogioso eoogioso eligioso elkgioso ellgioso elpgioso el0gioso el9gioso elofioso elovioso elobioso elohioso eloyioso elotioso eloguoso elogjoso elogkoso elogooso elog9oso elog8oso elogiiso elogikso elogilso elogipso elogi0so elogi9so elogioao elogiozo elogioxo elogiodo elogioeo elogiowo elogiosi elogiosk elogiosl elogiosp elogios0 elogios9